IKT_gai-komunak: Eskolen arteko lankidetza proiektuak\nPREMIA eta APLIKATIBOA\nEskolen arteko lankidetza proiektuak\n2016-2017 ikasturtean ere "Eskolen arteko Lankidetza proiektuetan" parte hartzeko gonbidapena zabaldu nahi dugu Berritzegune Nagusia-tik.\nHaur Hezkuntzatik hasita Bigarren Hezkuntzaraino dago aukera lankidetza proiektuetan jarduteko, hala nahi izanez gero.\nPELUTXEAK (ikus) : Haur Hezkuntza 4 eta 5 urteko ikastaldeei zuzenduta. (* LH1n ere bai) Sartu izena emateko formularioan\nASMAKILO (ikus) : Lehen Hezkuntza 1. eta 2. ikasmailako ikasleei zuzendua. Sartu izena emateko formularioan\nGURE HERRIETAN ZEHAR (ikus) : Lehen Hezkuntza 3. eta 4. mailako ikasleei zuzendua. Sartu izena emateko formularioan\nHAMAIKA HAIZETARA (ikus): Lehen Hezkuntza 5. - 6. eta DBHko ikastaldeei zuzendua. Sartu izena emateko formularioan\nIZENA EMATEKO EPEA: URRIAREN 14a.\nAzken aldaketa: asteartea, 2016(e)ko urriaren 4(e)an, 15:16(e)an\n◄ Konpetentzia digitalaz Berritzegune Nagusia\nJoan hona... Joan hona... Foroa Matrikula eskaera Programaren web orri ofiziala (Wordpress) IKT heldutasuna eredua Hezkuntza.net-en 2017ko eranskina. Elementuak, adierazleak eta ebidentziak 2017-11-29 Glosarioa - 2017 Erregistroen txantiloiak mailaka IKT korporazio identitatearen eskuliburua Ereduaren logotipo ofizialak Oarso-Bidasoa zertifikazioen historikoa Heldutasuna egiaztagiria duten ikastetxeak (historikoa 2016 arte berritzeguneka) Programazio didaktikoak egiteko gidak (Ikuskaritza eta BN) Programazio didaktikoak egiteko txantiloi ofiziala Konpetentzia digitalaz Berritzegune Nagusia Arazo egoera batetik abiatuta unitate didaktiko bat programatzeko txantiloia Elementuak eta erabilitako hainbat koaderno (BN Wordpress) Koaderno-agenda digitala egiteko hainbat aukera Beñat Altuna (Eguzkitza BHI) koaderno digitala Aritza Etxebarria (Axerrota) koaderno digitala Irakaslearen koadernoa Mutriku BHI Irakaslearen koaderno digitala (Jaume Feliu) Tutorearen koaderno digitala Asistatut (Jaume Feliu) LH irteera profila laburtua (BN) BH irteera profila laburtua (BN) Ikastetxeko IKT maparen bide-orria proposamena (BHko dinamizatzaileen mintegia) IKT mapa mintegien informazioa biltzeko kalkulu orria (BHko dinamizatzaileen mintegia) Gaitasunak lantzeko baliabideak HLH (HLHko dinamizatzaileen mintegia) Ikastetxe publikoek Moodle, Liferay, Alfresko... eskatzeko formularioa. (odt) Konpetentzia digitalaz Berritzegune Nagusia Ikastetxearen Politika Digitala BerriGasteizko txantiloia Ikastetxe publikoen babeskopia sistema (doc) Ikastetxe baten web orriaren egitura eta elementuak Xmind formatuan deskargatzeko (Alex) Ikastetxe baten web orriaren egitura eta elementuak Irudia (Alex) Erreferentziazko hainbat ikastetxeren Web orriak Google Suite hezkuntzan (Koldo Alijostes) IKT Heldutasuna BerriGasteizko materiala Sare Hezkuntza deialdiak eta ebazpenak Sare Hezkuntza bloga Proiektua egiteko gida Memoria egiteko txantiloia material didaktikoei eta curriculuma garatzeko baliabideei laguntzeko programa 2017-2018 Guraso bekadunek gailu digitalak erosteko diru-laguntza 2019 EIMA - Diru-laguntza deialdiak Manual Moodle 3-5 Universidad Politecnica de Madrid MoodleTresnenGida MoodleCloud.com azken bertsioa probatzeko Prestakuntza hornitzaileak Administrazio-lanak TL. Talde barneko ebaluaketa PBIS instalazio gida ofiziala PDF ingelesez Domeinuan terminalaren bidez sartu eta ateratzeko aginduak Premia-Eskola 2.0 sareaz oinarrizko ikastaroa Ikasturte hasierako Premia zirkularra (2017) ikt gida Hirubide Manual servidores Virtualizados Ordiziako berritzegunearen materiala Basque CiberSecurity Center - zerbitzu eskaera 2019-20\nIkastetxearen Politika Digitala BerriGasteizko txantiloia ►


Nere algometro kuttuna | Aixebe & Abante\nNere algometro kuttuna\nPosted on octubre 14, 2013 por Oier Gorosabel Larrañaga en fisioterapia, gutaz, ikerketa // 2 Comentarios\nHona gure aparatotxua. Irudixa: Wagner Instruments\nFrogetan oiñarrittutako fisioterapia defenditzen dogunok ez dakagu bihar makala. Gure profesiñuan (eta bestelako osasun espezialidadietan, uste baiño sarrixago), ebidentzia mailla oso bajuko hainbeste terapia erabiltzen dira. Konplikaua da azaltzia, eta hau ez da leku egokixena (blog hau pazientiei zuzenduta dago), baiña laburbilduta zera esan geinke: erabiltzen doguzen terapia asko mesedegarrixak ba dirazela dakigu, baiña ez zenbat. Ikerketak falta dira: paziente talde bati dana dalako terapixia aplikau, alde batetik; beste talde bati placebua aplikau, bestetik; eta sendatze tasak alderatu. Protokolo egokixakin, jakiña: ikerketa balekua izateko hainbeste baldintza bete bihar diraz-eta (pazientiak aukeratzeko irizpidiak, behatzailliak “itsuak” izatia, etc etc etc…). Hau egittia konplikaua da, jakiña. Etikua ete da paziente talde bat plazebo hutsakin tratatzia?\nTira. Esandako moduan, assssko dago egitteko, eta ikerketak marraskilluan modura doiazenez gaur biharrian gagozen fisioterapeuta guztiak ez dogu gure bizitza laboralian ebidentzia mailla alturik ezagutuko. Baiña… bakotxak bere aldetik, marraskilluan modura (astiro, baiña beti aurrera) ahalegintxua egin leike eguneroko biharran subjetibotasuna objetibotasunerutz bideratzeko. Intuiziñua ondo dago, eta zalantza barik fisioterapeuten artian asko balixo daben ahalmena da hori; baiña gauzak neurtuta jaso geinkian informaziñua doble baliotsua da.\nHorregaittik nabil hain pozik gure kontsultako algometruakin. Osteopatia Tesiserako erosi neban, baiña hortaz aparte eguneroko biharrian be asko erabiltzen dogu. ¿Zertarako? Kasu praktiko baten gaiñian azaltzia da onena.\nAgurtzanek, 55 urte, lantegixan orkatillia okertu zeban eta traumatologuak guregana bialdu dau. Kasu sinplia da: ligamento lateral externuan faszikulo bat dago jota, eta bertan zentrau dogu tratamendua.\nGure esperientzian milla bidar frogatuta, ba dakigu tratamendua hasten dogun egunan bixamonian (eta askotan hurrengo egunetan be) pazientia, hobetu barik, txartotu egitten dala. Itxurako txartokuntzia da, jakiña; agujetak izaten diraz normalian, korputza “mallatuta” moduan igartzen da, baiña lesiñua berez hobeto egoten da. Ointsu arte hau intuiziñoz baiño ez genkixan; baiña oiñ hori neurtzeko aukeria dakagu.\nAlgometro batek miña zenbakittara pasatzen dau. Guk erabiltzen doguna presiñozkua da: puntako zotz metalikuak mindutako unia zapaltzen dau, poliki-poliki gero eta presiño gehixagokin. Presiñuori killotan neurtzen da (dinamometro bat da, azken fiñian), eta halako baten pazientiak miña igartzen hasi dabela esaten deskuanian, geldittu eta zenbakixa apuntatzen dogu. Honek be ba daka bere protokolua, jakiña: neurketia beti postura berian egittia, puntu bardin-bardiñian…\nAgurtzanen kasura bueltauta: lehelengo esploraziñuan bere baloria kg 1 izan zan. Hau da: bere ligamentuak killo bateko presiñua aguantatzen zeban miña agertu aurretik.\nBa, hara: gaur, bigarrengo egunian, itxuraz txartuago dagola bere min, agujeta, madarikaziño eta guztiekin, neurketia errepikau dogu. 1,4 kg-tara agertu da miña.\nZenbat maitte doten nere algometrotxua!\nPD 2013-X-23: Xabat Casado lankidiak, gaixari buruz gehixago eta hobeto idatzi dau Fisteus blogeko artikulu honetan.\nLepoko mina, neuropatia zantzuak eta hiperalgesia orokorra (Lopez de Uralde 2016) | Aixebe & Abante Fisioterapia


author_facet:"IRALE (2000-2001 ikasturtea)" author_facet:"Euskadi (Autonomia Erkidegoa). Argitalpen Zerbitzu Nagusia" format:"Book" topic_facet:"Biltegi teknikak (Modulua)" topic_facet:"Merkataritza jarduerak (Heziketa Zikloa). Erdi maila" topic_facet:"Garraioa eta logistika (Heziketa zikloa). Goi maila"\nEgilea: IRALE (2000-2001 ikasturtea) Egilea: Euskadi (Autonomia Erkidegoa). Argitalpen Zerbitzu Nagusia Formatua: Liburua Proposatutako gaia: Biltegi teknikak (Modulua) Proposatutako gaia: Merkataritza jarduerak (Heziketa Zikloa). Erdi maila Proposatutako gaia: Garraioa eta logistika (Heziketa zikloa). Goi maila\nBiltegi teknikak (Modulua) 1 Biltegiratze-logistika (Modulua) Garraioa eta logistika (Heziketa zikloa). Goi maila 1 Lanbide Heziketa 1 Merkataritza eta Marketina (Lanbide Arloa) Merkataritza jarduerak (Heziketa Zikloa). Erdi maila Gehiago ... 1 Nazioarteko merkataritza (Heziketa zikloa). Goi maila 1 Salmentak eta merkataritza-espazioak kudeatzea (Heziketa zikloa). Goi maila Guztiak ikusi ... gutxiago ...


Albisteak - Yunlong Y2 ebaluazioa\nAntzinatik jendea edertasun zaleak dira. Garai modernoan jendeak edertasunaren bila sinestea alderdi guztietan gauzatu da, egunero lagun ditugun autoak ahaztu gabe. Egunero laguntzeko tresna bat delako, nahi duzuna aukeratu behar duzu noski.\nGaur egun guztientzat ebaluatzen den Yunlong Y2-k lau gurpileko abiadura txikiko ibilgailu elektrikoen moda paleta gidatu du, moda eta itxura ederra kontuan hartuta.\nYunlong Y2-k 2 eredu ditu erabiltzaileek konfigurazio desberdinen arabera aukeratzeko. Oraingoan ebaluatutako editorea luxuzko bertsioa da, 60V80Ah bateriarekin hornitua, abiadura maximoa 45 km / h-ra irits daiteke eta gehieneko itsas bidaia 100 km-ra iritsi daiteke.\nEnergia iturriari dagokionez, BMS Jiuheng itzalketaren aurkako bateria kudeatzeko sistema, korronte alternoko motor asinkronoa kontrolatzeko teknologia, bolak kaiolako transmisioko engranaje kaxaren diseinua eta abar hartzen ditu, eta horrek ahalmen ona du.\nYunlong Y2ren gorputzaren tamaina 2390mm * 1200mm * 1700mm da (luzera × zabalera × altuera). Karga osoa duen segurtasun-gorputzaren diseinua hartzen du, eta horrek gorputza integralagoa bihurtzen du.\nLitz C01-ek hainbat kolore ditu aukeran. Kolore biziek eta kolokazio argiek Y2 modaz eta dinamikaz betetzen dute. Kolore mota aberatsak erabiltzaile desberdinen lehentasunetara egokitzen dira.\nY2-ren aurpegiak aurpegi irribarretsu eta freskoa hartzen du, bi aldeetan kristalezko diamantezko farola dotoreak eta azpian eguneko lasterketa argiak dituena. Kolore desberdineko aire sarrerako bi sareta erabiltzen dira. Zuriak gorputzaren osotasuna azpimarratzen du, eta beltzak tenperatura berezia. Aurreko aurpegiaren forma orokorra biribila da, ekialdeko xarma edertasuna erakutsiz.\nY2ren alboetako lerroen diseinuak kurbatua ematen die jendeari. Atearen zirrikituaren diseinuak gorputz guztia lotzen du. Beheko pareko aluminiozko aleazioko gurpilek kirol indarra ematen diote ibilgailuari.\nEditoreak eguneko eremuan ebaluatu ondoren, Y2a kanpoaldean ezkutatuta dagoen bihotz lasaia duen auto dotorea den estilo dotorea da, ederra ez ezik praktikoa ere bada. Editorearen gidaritzapean, auto osoa oso bizkorra dela uste dut, eta bere manipulazioa oso egokia dela errepide egoera zailetan ere.


[Gomendioa] Daft Punk - "Random Access Memories" (2013) — Gaztezulo\n[Gomendioa] Daft Punk - "Random Access Memories" (2013)\n[Gomendioa] Daft Punk - "Random Access Memories" (2013) 28 urtetan zehar guztiok dantzan jarri ostean, Daft Punk bikoteak aste honetan bere agurraren berri eman du. Hau aitzakia harturik bere diskorik biribilena gomendatzen dizuet: "Random Acces Memories". https://www.gaztezulo.eus/albisteak/gomendioa-daft-punk-random-access-memories-2013 https://www.gaztezulo.eus/albisteak/gomendioa-daft-punk-random-access-memories-2013/@@download/image/Daft-Punk.jpg\n28 urtetan zehar guztiok dantzan jarri ostean, Daft Punk bikoteak aste honetan bere agurraren berri eman du. Hau aitzakia harturik bere diskorik biribilena gomendatzen dizuet: "Random Acces Memories".\nFrantziar bikoteak disko honekin zerua ukitu zuten eta Get Lucky abesti itsaskorrak munduari buelta eman zion guztiok dantzan jarriz. Disko honetan ordea, beste hainbat abesti bikain ezkutatzen dira. Aipatu gabe doa diskoak duen ekoizpen lan bikaina ere.\nRandom Access Memories lanarekin, frantziarrak funk-era hurbildu ziren elektronika bigarren plano batean utziz. Diskoa argitaratu aurreko aurrerapen kantua Get Lucky izan zen eta arrakasta berehala eskuratu zuen Pharrel Williams-ek abestutako kantuak. Autotune-a ere protagonista da kantu honetan eta diskoan oro har. Honek datozen urteetako autotunearekiko joerari hasiera eman zion bai bikote musikal honetan eta baita eszena musikalean ere, oro har.\nBikote frantsesa roboten rolean aritu badira ere musika sortzen, lan honetan hunkiberatasun robotiko sakonago bat eskuratu zuten entzulea emozionatzeraino iristen diren The Game of Love bezalako abestiak eraikiz.\nAlabaina, ez ziren elektronikaz ahaztu, nahiz eta bikoteak ordura arte egin zuen diskorik analogikoena izan, baita lasaiena ere. Inoizko sakontasunik handiena eskuratu zuten maisulan honekin Guy-Manuel de Homem-Christ eta Thomas Bangalter musikariek. Autotunea aipatu badugu ere, ahotsak garbiagoak dira oraingoan eta kolaboratzaileen artean Pharrell-ez gain Panda Bear eta Julian Casablancas ere azaltzen dira, diskoaren old school izaera hori areagotuz.\nJada lehen abestitik argi geratzen da zer aurkituko den diskoan. Give Life Back to Music baino abesti hobeagorik ez zait bururatzen diskoari hasiera emateko. Funk soinua lehen momentutik aurkezten zaio entzuleari eta erritmo hauek izango dira disko osoari batasuna emango diotenak. Bikote Frantziarrak hasieratik garbi utzi nahi dio disko hau entzuten jartzen denari lan analogikoagoa dela eta elektronikaren gainean baino, gitarren soinuaren gainean dantzatu beharko duela.\nGiorgio by Moroder diskoaren bizkarrezurra da. Abestia hasi aurretik Giovani Giorgio artistak bere bizitzaren istorio bat kontatzen digu, zeinak musika modernoan duen pisua ukaezina den. Hori kontuan izanik ekidinezina da Giovanni Giorgio deitzen naiz, baina denek Giorgio esaten didate esan eta abestia hasten den unean otzikara sentitzea. Izan ere, disko honetan, kontatu nahi denaren arabera instrumentazioa aldatzen da berau azpimarratzeko, musika mezuaren mesedetan jarriz.\nHain da horrela, diskoko kolaboratzaileen nortasunera egokitu zituztela abestiak dirudiela. Instant Crush Julian Casablancas-ekin batera idatzi zuten eta nahiz eta The Strokes-eko abeslariaren ahotsa eraldatuta agertu, New York-eko taldearen eragina nabaritu daiteke abestian.\nBeraz, esan genezake Daft Punk-en ibilbideko diskorik onenaren aurrean gaudela? Bada dudak dituenik, baina niretzat erantzuna argia da: bai. Denbora pasa ahala hazten, sekula ez ahazten, den disko horietako bat da. Daitort argitaratu zenean ez niola kasu gehiegirik egin, baina egun nire disko kuttunenen artean dago merezimendu osoz. Bikotearen oinarrietara itzultze bat izan zela esango nuke, nondik datozen ez ahazteko oroigarri bat. Orain, bikote musikalaren banantzearen berri izan dudan honetan, diskoa berriz berreskuratu dut eta entzuten nabilen bitartean esandako guztia berresten dut: a zer diskotzarra!


Berdelaren kota Gobernuaren kontrol ezagatik jaitsi dela salatu dute\nEugenio Elduayen Gipuzkoako Kofradien presidenteak uste du 2012rako jarri dieten kota Espainiako Gobernuaren kudeaketa txarrak eragin duela.\nEugenio Elduayen Gipuzkoako Kofradien presidenteak uste du Espainiako Gobernuak 2011n izan duen kontrol ezagatik eta kudeaketa txarragatik murriztu duela Europar Batasunak berdelaren kota, iaz gehiegi arrantzatzeagatik jarritako isuna.\nETBn egindako elkarrizketa batean Elduayenek azaldu duenez, arrantzaleek indarrean zegoen araudia bete zuten egunero eta astero.\nDeskargatzen dugun bakoitzean egunero arrantzatzen dugunaren berri ematen diogu Gobernuari, baina gure ontziarena bakarrik kontrola dezakegu, besteena kontrolatzeko Administrazioa dago, azpimarratu du.\nHorren harira, Gobernuak argudiatu omen du deskargen parteak berandu iritsi zitzaizkiola, baina arrantzaleak ez gaude ados. Dirudienez, gehiegi arrantzatu genuen 2011n, eta horregatik murriztu dute kota, baina Gobernuaren kontrol eza izan da gehiegizko arrantza baino gehiago, berretsi du.\nElduayenen esanetan, berdelaren arrantzak diru-sarrera handiak eragiten ditu Kantauri Itsasoko ontzientzat eta, kota murriztuta, baztertuta geratuko da.\nInformazio gehiago:Eitb: Berdelaren kota Gobernuaren kontrol ezagatik jaitsi dela salatu dute


Irango Parlamenturako bozak egingo dituzte bihar. Guardia Kontseiluak 7.000 hautagaitza baino gehiago baliogabetu ditu. Parte hartze baxua espero da, erregimenarekiko atxikimendu faltagatik\n25 urteko emakume baten eta 7 urteko haur baten hilketek protesta oldea eragin dute. Oposizioak ekintza plan zehatzik ez aurkeztea egotzi dio gobernuari\nArmadako sei goi kargudun ohiri Malvinetako gerran soldaduei tratu txarra ematea leporatu diete, eta 95 militar daude inputatuta. «Gizateriaren aurkako delituak» egitea egozten diete


Arratia: Zeanuri, Artea & Igorre: San Migel 2019\nArtea, Igorre eta Zeanuri\nXaberrek, Juliok, Xabierrek eta Jose Marik San Migel ospakizuneko argazki batzuk bialdu deuskuez. Zeanuriko Altzustekoak izan dira azkenak ospatzen eta euren argazkiekaz osatu dogu 30 argazkidun bilduma hau. Hona giro paregaberaen irudi batzuk danon eskura...\nSan Migel eguna ospatzen dogu gaur, oso herrikoia gure artean, Arratian. Ona aukeratzen eta txarra borrokatzen laguntzen dau San Migeli otoitz egiteak. Eta harrokeria, indiferentzia, inguruko sufrimendua ez ikustea, gauza txarra da benetan.\nIkusi argazki guztiak berton klikatuz\nSan Migeleko beste argazki batzuk eta bideoak:


Tanta Clean Forte erosi Valentzian\nTanta Clean Forte Valentzian\nZer egin behar Duzu bada ordena Clean Forte prezio onenean\nErosteko tanta Valentzian deskontua da soilik gune ofiziala. horretarako, jarraitu sinple bat eredua: bete formularioa web orrian telefono zenbakia eta izena eta, ondoren, laster izango Duzu deitu Kudeatzaile aholkularitza. Ondoren ordena berrespena espero produktua. Jaso ondoren, partzelaren ordaindu behar courier edo postetxean.\nTanta Clean Forte natural bat da, droga hori izango Duzu sendatzeko parasitoak! Ibilgailu orain saldu eta herrialde Espainia. Bete inprimaki horiek lortu nahi duten droga deskontatutako prezioa! Orain bakarrik eskuratu ahal izango Duzu Clean Forte -50% deskontua. Botikak aurka parasitoak dira eskuragarri prezio bat 39€. Azkar aprobetxatu eskaintza handia! Zure eskaera jaso ondoren, gai izango Duzu ordaindu Valentzian Espainian.\nNola ordena tanta batetik parasitoak Valentzian\nSartu ordena formularioa izen-abizenak eta telefono zenbakia web-orri ofiziala, idatzi Zure datuak, eta barruan, 15 minutu izango Duzu dei Kudeatzailea berresteko eskaera. Berretsi informazio eta esango operadorea zehatza helbidea entrega. Kostu bidalketa araberakoa distantzia udalak. Ondasun entregatuko dira Valentziako hiri barruan 1-3 egun. Talde posta bidez courier etxea (ordainketa jaso ondoren, partzelaren). Clean Forte - fidagarria eta eraginkorra esan nahi du parasitoak suntsitu egingo dira arrotzak kalte gabe, Zure osasuna!\nClean Forte Bilbon Clean Forte en Palma de Mallorca\nOrdena Clean Forte Valentzian % 50 bakoitza


Azokara egunero, esnea eta barazkiak saltzera - Ahotsak.eus\nAzokara egunero, esnea eta barazkiak saltzera\nAzokara egunero, esnea eta barazkiak saltzera Etxeko janariak jaten ziren. Egunero babarrunak jaten zituzten bazkaltzeko. Goizean taloa esnearekin. Taloa izateko etxean artoa egin behar izaten zen. Kaleko jendeak okerrago pasatzen zuen. Etxe guztietatik kalera esnea saltzera joaten ziren. Tolosara egunero joaten ziren. Ama Tolosara joaten zen saltzera eta Eleuterio eta arrebak ere bai.\nHizlaria(k): Izagirre Tapia, Eleuterio\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan HRA-002-005 kodeko bideoa nahi duzula aipatzea: ahotsak@ahotsak.eus\nEtxeko janariak jaten ziren. Egunero babarrunak jaten zituzten bazkaltzeko. Goizean taloa esnearekin. Taloa izateko etxean artoa egin behar izaten zen. Kaleko jendeak okerrago pasatzen zuen. Etxe guztietatik kalera esnea saltzera joaten ziren. Tolosara egunero joaten ziren. Ama Tolosara joaten zen saltzera eta Eleuterio eta arrebak ere bai.\nGaia(k): Ohiturak eta bizimodua » Elikadura » Jatekoa eta edatekoa , Baserria » Baserriko lanak » Garia , Baserria » Baserriko lanak » Herrira saltzera, erostera , Familia eta harremanak » Herriko giroa » Baserria vs. Kalea\nEitzako baserri batzuk Zarautzera jotzen dute eta besteek Getariara\nAsko zegoen jeneroa saldu eta falta zena erosi\nFeria osteko askariak tabernan\nTolosara, zaldia kargatuta\nSagarrak eta errazionamentuko boniatoak okindegira eramaten ziren erretzera\nMeriendatan atuna tomatearekin eta gazta


Lisp - Wikipedia, entziklopedia askea.\n(«Common Lisp» orritik birbideratua)\nLisp historia luzeko eta gakoz beteko sintaxi bereizgarria duen programazio lengoaia familia bat da. Jatorriz 1958. urtean zehaztuta, maila altuko programazio lengoaien artean Fortran da Lisp baino zaharragoa soilik. Fortran moduan, Lisp asko aldatu egin da bere sorreratik, eta hainbat dialekto ezberdin izan dira bere historian zehar. Gaur egun, "Lisp batua" Common Lisp da.\nLisp jatorriz ordenagailu programentzako notazio matematiko praktiko modura sortu zen, Alonzo Church-en lambda kalkuluan oinarrituz. Laister bihurtu zen programazioa lengoaia gogokoena adimen artifizialaren ikerketan. Lehenetariko programazio lengoaia izanik informatikaren ideia askoren aitzindari izan zen.\n1 Dialekto nagusiak\n2 Sintaxi adibideak\nGaur egungo xede orokorreko programazioan bi dialekto nagusienak Common Lisp eta Scheme dira. Lengoaia hauek diseinu aukera ezberdinak erakusten dituzte.\nCommon Lisp batez ere MacLisp, Interlisp, eta Lisp Machine Lispen ondorengoa da. Scheme diseinu minimalistagoa du baina baditu Common Lispen aurkitzen ez diren ezaugarri batzuk.\nHauez gain, Lisp dialektoak aplikazio batzuetan Script lengoaia moduan erabiltzen dira, ezagunak Emacs Lisp Emacs editorean eta Autolisp AutoCADen izanik\nSintaxi adibideak[aldatu | aldatu iturburu kodea]\n(format t "Kaixo, mundua!")\nZenbaki baten faktoriala:\n(defun faktoriala (n)\n(* n (faktoriala (- n 1)))))\nLISP programazio-lengoaia. Kepa Sarasola Gabiola eta Juan Ramon Bastarrika Larrauri. UEU 1991. (Jeitsi UEUko buruxkak-etik)


Elantxobeko Udala - Kanpoko pintura lehiaketaren bigarren edizioa\nKanpoko pintura lehiaketaren bigarren edizioa\n2016/08/06 - 2016/08/06\nLehiaketa abuztuaren 6an ospatuko da eta deialdiaren helburua, artearen bitartez, Elantxobeko ohitura, ingurune, paisaiak eta pertsonekin erlazionatutako alderdiak zabaltzea da. Lehiaketan parte hartu nahi dutenek, artista afizionatu zein profesionalek, beraiek aukeratutako kokalekuan burutu beharko dute pintura-lana lehiaketaren egunean bertan.\nGaia aukerakoa izango da, eta lana Elantxobeko edozein txokoan garatu ahal izango da\nPintura-lana egiteko erabilitako teknikak eta formatua aukerakoak izango dira. Nahiz eta pinturaren euskarrirako edozein material erabili daitekeen,\neuskarria zurruna eta 40 eta 80 zentimetro artekoa izatea nahitaezkoa da.\nParte hartzaileek abuztuaren 6an, goizeko 08:00etatik 10:00etara, lana burutzeko erabiliko dituzten euskarriak eraman beharko dituzte Gorgonio Renteria Kultur Etxera, zigilatuak izan daitezen. Une horretan, parte hartzaile bakoitzari lanarekin batera gutun-azal itxi batean entregatu beharko duten fitxa bat emango zaie. Lanak arratsaldeko 17:30etatik 18:00etara aurkeztuko dira Kultur Etxean, egilearen datuak dituen itxitako gutun-azalarekin batera.\nLehiaketaren emaitza egun berean jakinaraziko da, arratsaldeko 18:30etan. Saritutako lanak Udaleko Kultura eta Jai Batzordeak izendatutako 5 kidek osatutako epaimahaiak ebaluatu eta aukeratuko dituzte. Lehenengo saria 500€koa izango da, 300€koa bigarrena eta 200€koa hirugarrena.\nBestalde, abuztuaren 6tik 21era pintura hoberenen hautaketa bat egongo da ikusgai Kultur Etxean. Informazio gehiagorako, interesatuak Udaleko Kultura sailarekin kontaktuan jarri daitezke, 94 627 77 02 zenbakian eta hurrengo helbide elektronikoan: idazkaritza.elantxobe@bizkaia.org.\nArgibide gehiago (PDF 348KB)


kritiken hemeroteka » Errubizko bisionea\n« Hazia ereiten duen gezia | Ana Urkizaren “Gela ilunetatik” »\nFarorantz / Virginia Woolf (Anton Garikano) / Ibaizabal, 1997\nErrubizko bisionea Markos Zapiain / Euskaldunon Egunkaria, 2001-04-01\nLiburuak hiru atal ditu. Leihotik da lehenbizikoa. Irailaren erdialdeko egun bat du kontagai. Ramsaytarrak udako etxe alokatuan daude, Eskoziako Skye uhartean: Ramsay andrea, guztia besarkatu eta babestuz; Ramsay jaun filosofia irakasle kopetiluna; zortzi seme-alabak (ama maite eta aita tiranotzat dute); lagunak (Lily Briscoe margolaria besteak beste); zerbitzariak. Amak eta James txikiak etxetik ikusten den beste uharte bateko farora biharamunean txango joateko asmo goxoa dute, aitak berehala zapuztua: eguraldi txarra egingo ei du. Azkenik ez dira joango.\nBigarrenean, Denborak aurrera, etxeak urte batzuk daramatza hutsik. Denborak guztia higatu du. Ramsay andrea hila da, baita haren alaba Prue ere, erditze garaiko gaitz batek joa, eta Andrew semea, gerran, I. Mundu Gerran.\nAzkenekoan, Faroa, hamar bat urte igaro dira lehen ataleko egunetik, eta azkenik farorantz hartzen dute Ramsay jaunak eta James eta Cam seme-alaba gazteenek. Lily Briscoek etxetik ikusten ditu itsasontzian urrutiratzen.\nEleberri honetan, pertsonaiak ez dizkigute ezagutzera ematen beren biografietako mugarri ofizial, garrantzitsu edo deigarriek, baizik egoera eta gertaera arrunten aurreko beren barne mintzoek, eta beste pertsonaien gogoan eragiten dituztenek (perspektibismoa). Skye uhartekoez kanpoko ikuspuntua berariaz dagoenez ezabatua, farorantz-eko mundua arras da trinkoa eta bere baitan bildua (inmanentzia, “ez dago Jainkorik”). Virginia Woolfek uko egiten dio berak sortu pertsonaien ezagutza osoari, zalantzatia da: narratzaileak urretxindorra dirudi, arimaz arima jauzika, bertako sentsazio, sentimendu, gogoeta, oroitzapen eta asmoak emanez. Halatan, luzeagoa da gertaeraren berri ematen duen pasartearen irakurketa, gertaera bera baino.\nIa guztiak maitemindurik dauzkan Ramsay andrea ezagutzen hasteko, adibidez, farozainaren semearentzako galtzerdi bat egiten ari dela darabiltzan pentsamendu arbitrario eta iheskorren joan-etorria eskaintzen zaigu, eta gainerako pertsonaiengan eragiten dituenena. Jatorriak ez du garrantzirik. Hemen egia, askotarikoa izateaz gainera, edonon dago eta edonork dauka, baina tolesturik. Artistak, edozein lagunen bizialdiko edozein une hartu, une horretan gogoan duena deskiribildu eta garatu, eta bertan adierazten dizu unibertso osoa, edozein horri dagokion ikuspuntutik argitua. Ikuspuntu hori, bestalde, aldatuz doa etengabe, jarioak ez baitu geldiunerik. Farorantz-ek eleberria biografiatik askatzen du, kontzientzien eta naturaren bilakaera eta mugimenduarekin ezkonduz.\nHala ere, bizitzaren etengabeko joan goibela zenbaitetan kristaldu egiten zaio Ramsay andreari, eta distira egiten dio, distira isila, errubiak bezala: bildurik sentitzen ditu orduan gauza guztiak, eta bakea, eta betierea. Bizitzaren baitako betikotasuna errubizko uneok egituratzen dute. Bizitzako errubi hori, arteak bisione bilakatzen du. Zein ederki adierazten duen Woolfek artista lanaren gogorra, bakardade beharra, eztabaiden eta bileren arriskua eta gezurra! Bizitza pribatu antzua dutenek behar izaten dute bilera. Hara giza eskubideen gaineko elkarrizketa bat: “Lily entzuten ari zen; Ramsay andrea ere entzuten; denak entzuten. Baina jadanik asperturik, Lilyk zerbaiten hutsunea antzeman zuen; Bankes jaunak zerbaiten hutsunea antzeman zuen. Bere txalean bilduz, Ramsay andreak zerbaiten hutsunea antzeman zuen. Entzun ahal izateko aurrera makurturik, denak ari ziren pentsatzen, “Baldinbaitere ez al dira nere barruko gogoetak azaleratuko”, zeren denak ari baitziren pentsatzen, “Besteek hau sentitzen dute. Gobernuarekin sutan eta haserre daude arrantzaleak direla eta. Nik berriz ez dut ezer sentitzen”".\nBriscoe artistak lortzen du azkenik bileratik ihes egin eta benetako lanari ekitea. Txundigarria da Woolfek koloreari dion begirunea. Briscoek prestakuntza gogorra behar du koloreetara hurbiltzera ausartu aurretik. Baina gainera, bizitzak eskainitakoa argi ikusten badu ere, pintzela hartu orduko ideiaren eta oihalaren arteko hegalaldia izugarri bihurtzen zaio. Arerio ankerren aurka borrokatzen da negarrez, bere bisionearen aztarnak erauzi nahi baitizkiote. Artistari, sortzerakoan, gainera abailtzen zaizkio bere gaitasun eza, bere hutsaltasuna, oroitzapen mingarriak, kontrolagaitz bihurtzen zaio bere burua. Guztiarekin ere, aurrera doa bizitza, aurrera koadroa, aurrera Farorantz. Burutzen da azkenik txangoa badian zehar, iristen dira Ramsaytar batzuk farora.\nEta orduantxe, Skye uhartean gelditua zen Lily Briscoe, ezustean, margolanaren aurrean jarri eta bertan ikusten ditu berdea eta urdina, zerbait izan nahian. Pintzelari heldu eta, “bapateko lehiaz, segundu batez argi ikusiko balu bezala, lerro bat egin zuen han, erdian. Kito; bukatua zegoen. Bai, pentsatu zuen, zeharo leher eginda pintzela behean utziz, Izan dut nere bisionea”.


Enpresetan euskara planak martxan jartzera animatzeko ate irekien ekitaldia - Bergara - Goiena.eus\nEnpresetan euskara planak martxan jartzera animatzeko ate irekien ekitaldia\nUsoa Agirre 2005-10-27 12:33\nUrriaren 19an, Bergarako Udalak ate irekien ekitaldia antolatu zuen Geyser-Gastech enpresan. Ekitaldi hori udalerriko enpresak euskara planak martxan jartzeko sustapen eta komunikazio proiektuaren baitan egin zuten.\nGeyser-Gastecheko euskara planaren inguruko informazioa\nGoizeko 10:00etatik eguerdiko 13:00ak artera iraun zuen bisitak; enpresaren nondik norakoen inguruko bideo bat ikusi zuten eta laneko segurtasunari buruzko azalpen batzuen ostean, Geyser-Gastecheko euskara planari buruzko hainbat datu esanguratsu eman zituzten eta galde erantzunetarako ere tarterik izan zen.\nBukatzeko, bertatik bertara ikusi ahal izan zuten bisitariek euskara plan bat martxan duen enpresa baten euskararen presentzia zela nabarmentzen den.\nOndoko hauek parte hartu zuten ekitaldian:\nAroa Agirrezabal (Lazpiur)\nAsier Arrieta (Lazpiur)\nAinhoa Esteban (Aceralia)\nJose Aguayo (ESK)\nJuan Jose Azkarate (ESK)\nRuperto Alberdi (ELA)\nJose Luis Loidi (LAB)\nEstepan Plazaola (Bergarako Udaleko Euskara zerbitzuburua)\nEli Payros (Bergarako Udaleko Euskara teknikaria)\nIñigo Iñurritegi (Bergarako Udaleko Euskara batzordeburua)\nHemen dituzue hizlariek egin zituzten adierazpen aipagarrienak:\nKoldo Guridi (Geyser-eko Pertsonalburua eta Euskara Planaren koordinatzailea): "Horrelako plan bat aurrera eramateko kanpo laguntza behar-beharrezkoa da. Pausuak poliki-poliki ematen badira ere, lorpenak begi bistakoak dira. Epe ertainean horrelako plan bat martxan jartzea inbertsioa da, enpresarentzat onuragarria".\nEsti Llodio (Emun Koop. E.ko Euskara teknikaria Geyseren): "Plan hauek arrakasta izango badute, ezinbestekoa da langileen partehartzea eta arduren banaketa eta poliki-poliki enpresak bere gain hartzea plan hauek, bertako plan estrategikoetan txertatuz, hizkuntza politika garatuz, hizkuntza irizpideak adostuz..."\nEli Payros (Bergarako Udaleko Euskara teknikaria): "Bergaran euskara plana martxan jartzea animatzen diren enpresek plana garatzeko dirulaguntza izango dute".\nJoxpi Irastortza (Emun. Koop. E.ko Euskara teknikaria): "Euskararentzat lan mundua mugarria, giltzarria da, esparru estrategikoa da. Bestalde euskarak enpresari izugarrizko aukerak eskaintzen dizkio; gizartean hobeto txertatzeko aukera, belaunaldi berrietako langileei egokitzeko aukera, langile eta bezeroen gogobetetze aukera eta enpresaren zerbitzuari balioerantsia eta kalitatea".\nPartehartzaileei oso interesgarria iruditu zitzaizkien aurkeztutakoak eta bertatik bertara euskara planaren bidez Geyserren ikusitako aurrerapena. Dena den plan hauek beste enpresetara zabaltzeko enpresetan sustapen lana egitea ezinbestekoa dela esan zuten; enpresek planak abian jartzea erabakiko badute argudio egokiak ematea ezinbestekoa da.


«Langile asko badoaz: ezin dute jasan zama emozionala» | Gizartea | Berria\n«Langile asko badoaz: ezin dute jasan zama emozionala»\nItziar Ferron. Salatu du Arabako egoitza ugaritan ez direla protokoloak bete, ez dela langile gehiago kontratatu eta arreta eskasa dela: «Adinekoek pagatuko dute egoera hau».\n«Gurean ez da inor kutsatu, eta eskerrak, ez baitzen segurtasun neurririk hartu alarma egoera ezarri eta 39 egun igaro arte». Itziar Ferronek dio «zorte handia» izan dutela, baina ez dago lasai. Billodako (Iruña Oka, Araba) zahar etxeetako bateko langilea da, eta, gaixorik izan ez arren, koronabirusaren inpaktua nabarmena izan da han ere. Batik bat adinekoengan nabaritzen ari dira: «Haiek pagatuko dute egoera hau. Logeletan bakartuta daude, eta guk ez dugu denborarik haiekin egoteko: goizean altxatu, garbitu, gosaria eman, eta ez gara itzultzen eguerdira arte; eta haiek bakarrik, edozein gaitz dutela. Oso gaizki pasatzen ari dira, eta krisi honetan inork ez du neurririk hartu ez daitezen bakarrik egon. Ikusten ari gara batzuk depresioak jota daudela, beste batzuei andeatzea azkartu zaiela... Latza da».\nELA sindikatuan lan arriskuen prebentziorako ordezkaria da Ferron. Salatu du zahar etxeetako langileen egoera «larria» dela, babes ekipamendu homologaturik gabe ari baitira oraindik: «Ez dauzkagu, eta ez ditugu edukiko; enpresek ez dute gastu hori egin nahi. Ekipamendu egokituak erabiltzen ari gara, eta batzuetan materialak agortzen dira, edo ez daude desinfektatuta... Inprobisatzen aritu gara, ahal genuen materiala lortzen, erabilera bakarreko maskarak astebetez erabiltzen...». Segurtasunerako tresna horiek nola erabili ere ez dakite langile askok: «Informazioak eta trebakuntzak huts egin du, eta langileak ari gara larrua jokatzen».\nErantsi du egoitza askotan ez dela betetzen osasun larrialdiari aurre egiteko protokoloa: «Arauak dio egoiliarrak birusarekin izandako harremanaren arabera antolatu behar direla, langileak ezin garela gune batetik bestera mugitu, eta lantaldeak indartu behar direla, besteak beste, gehiago garbitu behar delako. Baina ez da kontratazio berririk egin, ezta bajak estaltzeko ere». Ondorioz, ezin iritsita ibili dira: «Batzuetan, pertsona bakarra geratzen da hamabi erabiltzailerentzat; bati laguntzen diozun bitartean beste bat erortzen bazaizu, zer? Ez dugu langile nahikorik; esaten digute ratioak betetzen direla, baina berez txikiak dira, eta orain alarma egoeran gaude. Egun hauetan psikologoa, fisioterapeuta edota mantentze-zerbitzukoa aritu dira egoiliarrei jaten ematen; eta horiek ez dute osasun trebakuntzarik, ez dakite identifikatzen jatean gerta daitezkeen osasun arazoak».\nHalako gainezkaldiak, dena den, ez dira berriak langileentzat: «Gure egunerokoa da, baina areagotuta. Kontatzen dugunean ohartzen gara eskuak burura eramateko modukoa dela, baina guk ia normalizatuta daukagula, urte asko daramagulako honela». Sektorearen prekaritateak eragina du langileen bizimoduan ere: «Lehertuta gaude, oso gazteak izan arren, bizkarreko minerako pilulak hartzen. Eta guk oso gustuko dugu gure lana: ederra da, adinekoek jakinduriaz betetzen gaituzte; baina lan baldintzak tamalgarriak dira. Askok alde egiten dute ezin dutelako zama emozional hau jasan, ezin dutelako onartu tratu hau ematea».\nLarunbatetik aitzina irekiko dituzte dendak Ipar Euskal Herrian\nKonfinamendua arintzeko lehen neurriak iragarri ditu Emmanuel Macron Frantziako presidenteak. Dendez gain, egunean hiru orduz atera ahalko da kalera, eta eskolaz kanpoko aktibitateak berriz egiten ahalko dira. Jatetxeek, ordea, hetsirik jarraituko dute, eta elkarretaratze jendetsuek, debekatuak.\nEtxeratzeko ordua moldatu egingo dute Gabon gauerako eta Urtezahar gauerako: 01:00etan ezartzea da asmoa


Antzinako hiru pintura italiar jaso ditu Bilboko Arte Ederren Museoak | Kultura | Berria\nAntzinako hiru pintura italiar jaso ditu Bilboko Arte Ederren Museoak\nXV. eta XVI. mendeetako hiru lan eman dizkio zentroari Oscar Alzaga politikari eta abokatu ohiak\nJuan Mari Aburto Bilboko alkatea, atzo, Oscar Alzaga bildumagilearekin batera. OSKAR MATXIN EDESA / FOKU Tamaina handiagoan ikusi\nBost mendeko ibilbidearen ostean, Euskal Herrian geratuko dira aurrerantzean XVI. mendean florentziar margolari ezezagun batek margotutako Dama baten erretratua mutikoarekin margolana, Orazio Gentileschik 1605 eta 1612 artean pintatutako Judit eta haren neskamea Holofernesen buruarekin, eta Salvator Rosak 1660. urtean bukatutako Juda eta Tamar. Oscar Alzaga politikari eta abokatu ohiak Bilboko Arte Ederren Museoari eman dizkio hirurak.\nHiru koadroen kalitate artistikoa nabarmendu du Miguel Zugaza Bilboko Arte Ederren Museoko zuzendariak. «Ohiz kanpokoak» eta «paregabeak» dira, haren hitzetan, eta bildumagilearen «eskuzabaltasun keinua» eskertu du. Zuzendariak zehaztu duenez, gainera, museoak italiar arteari eskainitako atala aberastuko dute. Esaterako, 1924az geroztik bildumaren parte den Gentileschiren beste margolan baten ondoan ikusi ahalko da aurrerantzean Alzagak emandakoa.\nHasieran, 2017an Prado museoari eman behar zion margolan multzo zabalagoaren parte ziren Alzagak orain Bilboko museoari eman dizkion artelanak. Zugaza zen orduan Madrilgo museoko zuzendaria, eta koadroak aretoetan ikusgai jartzeko baldintza ezarri zion bildumagileak erakundeari. Sei margolan eman zituen, azkenean, eta beste bat erosi ahal izateko dirua ere jarri zuen, baina beretzat gorde zituen museoari eman asmo zizkion beste piezetako batzuk, eta horren ondorioz amaitu dute hiru lanek orain Euskal Herrian. «Antzinako artearen zaleek badute obrak museo on bati emateko halako betebehar moduko bat», azaldu du Alzagak, Bilbon margolanak aurkezteko eskainitako prentsaurrekoan.\nMadrilen jaio arren, bilbotarrak zituen gurasoak Alzagak. Frankismo garaian hainbat alderdi demokrata kristautan militatu ostean, UCD alderdia sortu eta Espainiako Kongresuko diputatu izan zen bi legealditan. Leopoldo Calvo Sotelo Espainiako presidentearen aholkulari ere izan zen, eta, abokatu izateaz gainera, unibertsitatean irakasle ere izan da, katedradun izateraino.\nHiru koadroak Bilboko Arte Ederren Museoarenak diren arren, bizi den artean, lanak bere etxean eduki ahalko ditu bildumagileak, hala nahi izatera.


Incorpora Euskadi Akordioa | Bizkaiko Caritas\nPosted by Caritas Bizkaia on martes, enero 14, 2020 · Leave a Comment\nAurten ere, Incorpora Euskadi taldeak Incorpora Euskadi Akordioa sinatu du. Urtarrilaren 9an izan da, Donostia-San Sebastianen. Incorpora sareko gizarte erakunde laguntzaile guztietako ordezkariak bertaratu dira ekitaldira, eta, horietaz gain, La Caixa Fundazioko Josep Oms taldeko tutorea eta Incorpora Euskadi Koordinakundeko Marivi Ullate, Caritas Bizkaiakoa. Gainera, programaren ildo bakoitzaren barruan Incorpora Euskadi programan parte hartzen duten teknikariak ere bertaratu dira. Honakoak dira lan-ildo horiek: Lan bitartekaritza, Reincorpora Programa, Incorpora Prestakuntza, eta Autoenplegua. Caritas Bizkaia programa sortu zenetik ari da laguntza ematen; 14 urte dira dagoeneko. Gainera, Euskadin programa honen koordinazioa egiten duen erakundea da.


Etxebizitza etiketarekin egindako bilaketaren emaitza (192 erregistroak)\nIzan dezake ohiko etxebizitzaren ziozko kenkaririk etxebizitza baten gozamendunak?\nHigiezin baten gaineko azalera-eskubidea lortu dut 75 urterako, eta, bertan, nire ohiko etxebizitza eraikiko dut; aldi horren amaieran azalera Udalaren jabetzara itzuliko da. Zer zenbatekotako kenkaria egin dezaket ohiko etxebizitzan egindako inbertsioagatik?\nBabes ofizialeko etxebizitzetan, azalerako eskubidearen eskuratatzea ohiko etxebizitzaren erosketarekin pareka daiteke?\nEtxebizitza bakarra familia-unitate bakoitzeko\nSenarra Gipuzkoako pisu batean bizi da eta ezkontidea Bizkaiko beste pisu batean, eta irabazpidezko ezkontza dute. Zein da ohiko etxebizitzaren ziozko murrizpena?\nKasu bereziak : Bizkaitik kanpo etxebizitza\nBizkaitik kanpo etxebizitza\nKontsultagileak Madrilgo Autonomia Erkidegoan eraikitzen ari zen etxebizitza bat erosi zuen, eta pasaden urtean. Aurten eman zitzaion. urtarrilaren 1etik hona Madrilen bizi da (Bizkaitik etorrita). Urrian erositako etxebizitzan erroldatu zen. Non aurkeztu behar du urte honetako ekitaldiko Pertsona Fisikoen Errentaren gaineko Zergari dagokion aitorpena?\nPertsona batek, 2009ko azaroan, lurraren salerosketa-eskritura eta, egintza berean, etxebizitzaren obra berriaren adierazpena sinatu zituen; eraiki ondoren, pertsona horren ohiko etxebizitza izango da. Lurra erosteko balioa, eskrituretan ezarritakoaren arabera, 36.000 €-koa da, eta etxebizitza eraikitzeko balioa 85.000 €-koa. Ordaindutako prezio erreala, lurra eta eraikuntza barne hartuta, 200.000 €-koa da. Egin daiteke kostuaren zenbateko errealaren araberako kenkaria, inbertsioa fakturak aurkeztuta justifikatuz gero?\nOhiko etxebizitza erosteko eskritura ordainketarako fondoen diru-horniketa urte honetan egiten badut eta behin betiko faktura datorren urtean bada, urte honetan fondoen diru-horniketa horregatik kenkariak izan ditzaket?\nPertsona batek kontratu pribatuaren bidez eskuratu zuen bere ohiko etxebizitza 2016-12-31n; prezio osoa ordaindu zuen. urte honetann eskritura publiko bihurtu zuen erosketa-kontratu pribatua eta horregatik Eskualdaketen gaineko Zerga ordaindu du, bestelako gastuez gainera (notarioa, erregistroa…). Aplika dezake kenkaria egindako ordainketengatik?\nPertsona bat 2000n eskuraturiko etxebizitza baten jabekidea zen, bere arrebarekin zati berdinetan; etxebizitza hori orain pertsona horren ohiko etxebizitza da. 2009an, higiezinean zuen titulartasunaren kuota erosi zion arrebari, agiri pribatuan egindako kontratu baten bidez. Kontratu hori agiri publikoa izateko, eragiketa jabekidetasunaren amaieratzat aitortu nahi du, Ondare Eskualdaketen eta Egintza Juridiko Dokumentatuen gaineko Zergaren aitorpenean. Jakin nahi du, etxebizitza eskuratu duenez, ea etxebizitzaren beste 100eko 50aren kenkaria aplikatu ahal duen, ohiko etxebizitzan inbertsioa egitearen ziozkoa, jabekidetasuna iraungi egin baita.\nTrukea, esleipenaren adjudikazioa etabad


Koptoen egutegia - Wikipedia, entziklopedia askea.\nKoptoen egutegia edo Alexandriako egutegia Eliza Koptoak erabiltzen duen egutegia da eta gaur egun Egipton erabilia da. Antzinako egiptoar egutegian oinarritua dago. Ptolomeo III.aren garaian egutegi horri aldaketa batzuk egin zitzaizkion (K.a. 238. urtea), egun epagomenal bat sartuz lau urtean behin. Hala ere aldaketa hau ez zuten ondo ikusi Egiptoko apaizek eta idea ez zen sartu K.a. 25 arte. Egutegi zaharra oraindik Erdi Aroa arte erabili zutenez hainbat astronomok erreformatutakoari Koptoen egutegia izena eman zitzaion. Etiopiako egutegiaren berdina da, baina izen eta zenbaki ezberdinekin.\nPi Kogi Enavot (hilabete txikia)\nMultimedia: Coptic calendar\nOrriaren azken aldaketa: 29 azaroa 2019, 09:20.


Aimar Elosegi Ansa 'Moio' kalearen inagurazioak hartuko du protagonismoa, gaur eguerdian - Hernani - Kronika.eus\nAimar Elosegi Ansa 'Moio' kalearen inagurazioak hartuko du protagonismoa, gaur eguerdian\nBiteri kalea moztuta egongo da goizeko 10:00etatik 13:00etara bitartean.\nEguerdiko 12:00etan hasiko da Aimar Elosegi Ansa 'Moio' kalearen inaugurazioa, eta ondorioz, goizeko 10:00etatik eguerdiko 13:00etara, Biteri kalea moztuta egongo da.\nHurrengo asteartea LGBTfobiaren aurkako eguna da eta horren harira, hainbat ekimen antolatu ditu Udaleko Berdintasun sailak, Gorputz desbideratuen errebolta, (atzo, gaur eta bihar) zikloarekin. Horien artean dago, Aimar Elosegi Ansa 'Moio' kalearen inaugurazioa, eta konkretuki izendapena, Loratuz Lotu eta EHGAM-ekin elkarlanean egin da. Era berean, Hernaniko Udalak LGTBIfobiaren aurkako naziarteko egunari buruz egindako adierazpen instituzionalean, honakoa salatzen du, besteak beste: «aurten ere Hernaniko Udalak ahotsa altxatzen du sexu- eta genero- aniztasunarekiko gorrotoak eragindako erasoak salatzeko, bereziki azken aldian Euskal Herrian eman diren eraso eta erailketa homofoboak irmo salatu nahi ditugu».\nHorrez gain, dio, genero identitate, sexu-orientazio eta adierazpen guztientzat herri bizigarria sortu behar dela: «gizarte osoaren erantzukizuna da diskriminazioa eta indarkeria mota guztien aurka borrokatzen jarraitzea». Horregatik, eta gehiagogatik, kale-izendegian egiten ari garen aldaketen baitan, Aimar Elosegi Ansa 'Moio'ri kale bat eskainiko diogu». Halaber, errepikatu du, herritar guztion zeregina dela ahaleginak batzea: «gizarte berdinzale, inklusibo eta anitza lortze aldera». Arrazoi guztiak tarteko, Hernaniko Udalak LGTBIfobiaren aurkako nazioarteko egunaren harira antolatu diren jarduera zikloan parte hartzeko deia luzatu diete herritarrei.\nGorputz desbideratuen errebolta (atzo, gaur eta bihar) zikloaren barneko ekimenik nabarmenena gaurkoa izango da: eguerdiko 12:00etan Biterin, Aimar Elosegi Ansa Moio kalearen inaugurazioa, eta horregatik, bihar goizeko 10:00etatik eguerdiko 13:00etara bitartean, Biteri kalea moztuta egongo da. Kalearen izendapena, konkretuki, Loratuz Lotu eta EHGAM-ekin elkarlanean egin da. Era berean, maiatzaren 17an, LGTBIfobiaren aurkako nazioarteko egunean hain justu, kontzentraziorako deia luzatu dute, arratsaldeko 20:00etan hasita, Plaza Berrin.\nMahai-ingurua, hilaren 25ean\nGorputz desbideratuen errebolta (atzo, gaur eta bihar) zikloari amaiera emango zaio maiatzaren 25erako antolatu den mahai-inguruarekin. Arratsaldeko 18:30etan hasiko da Kulturarteko Plaza Feministan.


Hizkuntza eta lurraldearen arteko harremana aztergai | El Diario Vasco\nHizkuntza eta lurraldearen arteko harremana aztergai\nDonostian hilaren 16 eta 17an egingo diren jardunaldietan parte hartzeko UEU.org gunean eman behar da izena\nN. AZURMENDIDONOSTIA. Jueves, 9 enero 2014, 03:39\nHirigintzaz, ekonomiaz eta lurzoruaren erabileraz harago doa lurralde-antolakuntza, askoz zabalagoa baita haren eragina. Besteak beste, hizkuntzei eta hizkuntza-aldaketei eragiten die. Ikuspegi hori berri samarra izan arren, bi elementuen arteko harremana ez da zalantzan jartzen.\nBadago, ordea, non sakondu, eta asmo horrekin antolatu dituzte 'Hizkuntza eta Lurraldea. Lurraldea eta Hizkuntza' jardunaldiak Gipuzkoako Foru Aldundiak, UEMAK, Kontseiluak eta UEUk. Topaketak Donostian egingo dira hilaren 16 eta 17an, UPV/EHUren Carlos Santamaria zentroan. Ostegunean goiz eta arratsaldeko saioak egingo dira, eta ostiralean goizez jardungo dira soilik. Matrikula doan bada ere, jardunaldietan parte hartzeko ezinbestekoa da aurretik izena ematea. Izena emateko orria prest du honezkero Udako Euskal Unibertsitateak www.ueu.org gunean. Bertan dituzte xehetasunak eta egitaraua.\nAldundiaren, UEMAren, Kontseiluaren eta UEUren lankidetza baitan antolatu diren jardunaldien aurkezpenean «euskaraz bizi ahal izateko baldintzak sortu eta bitartekoak jarri nahi baditugu, aspektu sozial guztiak hartu behar ditugu kontuan, geografia barne» azaldu zuen zuen Zigor Etxeburua Gipuzkoako Foru Aldundiko Euskara Zuzendariak.\nEta badira euskal geografian, Gipuzkoakoan nagusiki, euskaraz bizitzeko baldintza apartak dituzten herriak. UEMAko lehendakari Maren Berastegik zehaztu zuenez, biztanleen %70 baino gehiagok euskaraz dakien 143 udalerri daude Euskal Herrian, horietako 71 UEMAko kideak. Guztira 300.000 biztanle dituzten udalerri horiek «funtzio garrantzitsua dute euskararen geroan», euskararen arnasgune izatea alegia. «Jardunaldi hauek garrantzitsuak dira guretzat, lurralde antolaketak arnasguneei dakarkien arriskuak eta aukerak ere aurreikusi ahal izango ditugu eta», esan zuen.\n«Euskaldunen metaketa demografikoa jazotzen den guneei» buruz mintzatu zen halaber Paul Bilbao Kontseiluko Idazkari Nagusia, gogora ekarriz «eragin linguistiko arras ezberdina» duela «hiri handi batean mila etxebizitza berri eraikitzeak edo euskararen arnasgune den herri txiki batean berrehun etxe berri egiteak». Zenbait herritan hasiak dira nozitzen harreman horren eragin kaltegarriak.\nNeurri egokiak hartzen badira onuragarriak ere izan daitezkeenez, «kalteak murrizteko eta onurak areagotzeko» ezinbestekoak dira azterketa eta gogoeta, Unai Fernandez de Betoño arkitektoak, UEUko zuzendaritzakide eta UPV/EHUko irakasleak azpiamarratu zuen moduan. Jardunaldiek izango dute alderdi teorikoa, baina esperientzia praktikoak ezagutzeari ere garrantzi handia emango zaio. Euskal Herrikoak (Zerain, Senpere, Busturia...) zein kanpokoak izan, jardunaldietan Finlandian egon arren suedieraren arnasgune diren Aland uharteetako, Galeseko eta Flandriako ordezkariek parte hartuko dutelarik.\nBuen papel zumaiarra en los estatales de balonmano Bonificación en el IBI para las familias numerosas


Eltex-en ESP-200 routerrean hainbat ahultasun | BCSC - Zibersegurtasun Euskal Zentroa\nEltex-en ESP-200 routerrean hainbat ahultasun\nESP-200 routerra, 1.2.0 bertsioa\nKaspersky Lab ICS-CERTeko Alexander Nochvay eta Andrey Muravitsky-k hainbat eratako ahultasun batzuen berri eman dute: komandoen injekzioa, konfigurazio ez-seguruak, pasahitz lehenetsiak eta informazioaren hedapena. Ahultasun horiek arrakastaz baliatuz gero erasotzaile batek hainbat ekintza egin litzake: pribilegioen eskalatzea, kode arbitrarioa exekutatzea, erasoaren azalera zabaltzea edo informazioa hedatzea.\nFirmwarearen 1.3.0 bertsiora eguneratzea gomendatzen da.\nLehenetsitako pasahitzak erabiliz, autentifikaziorik gabeko erasotzaile batek administratzaile saioa has lezake gailuan. Ahultasun horretarako CVE-2018-15360 identifikatzailea erabili da.\nPribilegio baxuekin autentifikatutako erasotzaile batek sudoren konfigurazio ez-seguru bat balia lezake erasoaren azalera zabaltzeko. Ahultasun horretarako CVE-2018-15359 identifikatzailea erabili da.\nPribilegio baxuekin autentifikatutako erasotzaile batek pribilegio altuko erabiltzaile bat aktiba lezake eta erasoaren azalera handitzeko erabili. Ahultasun horretarako CVE-2018-15358 identifikatzailea erabili da.\nPribilegio baxuekin autentifikatutako erasotzaile batek informazioa eskura lezake erabiltzaile bakoitzaren pasahitza dagoen hashetik. Ahultasun horretarako CVE-2018-15357 identifikatzailea erabili da.\nAutentifikatutako erasotzaile batek kode arbitrarioa exekuta lezake komandoen injekzioaren bidez. Ahultasun horretarako CVE-2018-15356 identifikatzailea erabili da.


Presio-sentsoreen fabrikatzaileak | Txinako Presio-sentsoreen fabrika eta hornitzaileak\n30/60/100/150/200/300/500/1600 Psi Presio-sentsorearen transduktorea\nZehaztasun handiko presio-igorlea presioa neurtzeko produktua da, zehazki, presio-neurketaren alorreko aplikazioetarako bereziki garatua. Mikro-presioaren doitasun handiko neurketarako egokia da。Nazioartean presio sentsoreen fabrikazio teknologia aurreratua erabiliz, produktuak tenperatura-tarte zabalaren konpentsazioa, tenperatura-eragin txikia, zehaztasun handia, linealtasun ona, errepikakortasun ona, histeresi baxua eta epe luzerako egonkortasun ona ditu. Egitura integratua, presio-interfaze forma anitz, hainbat konexio elektriko-aukera, hainbat seinale-irteera forma daude eskuragarri, eta presio neurgailu eta presio negatibo bi forma eskaintzen dira. Barrutia erabiltzaileak zehaztu dezake.\nAskotariko sorta-parametroak egin daitezke, eredu gehiegi apaletan banan-banan egoteko, arazorik izanez gero lineako kontsulta edo posta bidezko komunikazioa izan daiteke.\nPresio-igorle sorta hau nazioartean aurreratutako sentsore piezoresistiboen nukleoen bidez ekoizten da, diseinu trinkoa, lan-tenperatura-tarte ultra zabala eta presio gidatzeko ataketarako balbula-orratz bereziak dituena. Neurtzeko eta bereziki egokiak dirakontrolatuz fluidoen presioa aire girotuaren eta hoztearen industrian.\nHvac hozgarri hozgarriaren presio sentsorea eta transmisorea\nTransmisoreak nazioarteko presio-sentsore-elementu aurreratua eta transmisore-zirkuitu integratu berezia hartzen ditu, hau da, kalitate handiko, oso fidagarria eta gainkargaren aurkako presio-transmisore bat. Presio-txip bereziak hartzen ditu hozte-, aire girotua eta bero-ponpa-sistemetarako, hau da. korrosioarekiko erresistentea, inpaktuarekiko erresistentea eta hozgarriekiko korrosioarekiko erresistentzia ona dutenak, hozte-unitateen bibrazio- eta inpaktu-baldintzak bete ditzaketenak, eta errendimendu egonkorra eta fidagarria dutenak. Nagusiki, urez hoztutako torloju-unitateetan, lur-iturburuko bero-ponpetan erabiltzen da. hozkailuak, izotz-makinak, etab. Kondentsazioaren aurkako diseinu bereziak ekipamenduaren funtzionamendu seguru eta eraginkorrean presioa babesteko papera betetzen du.\nZehaztasun handiko presio mekaniko industrialaren transduktorea eta sentsorea\n1.Egitura: Transmisoreak altzairu herdoilgaitzezko osagai integralak hartzen ditu, elastomero originalak inportatutakoak, doitasun handiko tensio-neurgailuekin eta adabaki teknologia aurreratuekin konbinatuta, sentsibilitate handiko, errendimendu egonkorra eta inpaktu erresistentzia ona dutenak.\n2.Neurtzeko bitartekoa: likido korrosibo ahula; gas korrosibo ahula.\n3.Erabilerak: Oso erabilia presioa neurtzeko eta industria ekipamenduen kontrolean, uraren kontserbazioan, industria kimikoan, tratamendu medikoan, energia elektrikoan, aire girotuan, diamante prentsan, metalurgian, ibilgailuen balaztatzen, eraikineko ur horniduran, etab.\nSentsore sorta honek zehaztasun handiko eta egonkortasun handiko silizio hedatutako nukleo aurreratua erabiltzen du, ASIS errendimendu handiko anplifikadorearen zirkuituarekin hornitua, milaka neke kolpeen ondoren, tenperatura altuko eta baxuko ziklo zahartzearen eta tenperatura digitalaren konpentsazio prozesu zehatzaren ondoren, eta gero herdoilgaitzezko osoa. altzairuzko zigilatzea eta soldadura (Laser soldadura) findua.\nKalitate handiko sentsoreek, kalibrazio prozesu zorrotzek eta muntaketa prozesu perfektuak produktuaren kalitate bikaina bermatzen dute.Bereziki egokia da presio hidraulikoaren, presio pneumatikoa eta beste euskarri batzuen presioa neurtzeko, baita ingurune gogorretan ere, hala nola ur zikinak, lurruna, korrosibo arina eta gasa neurtzeko.\nPresio-igorle unibertsalak presio-sentsoreen fabrikazio-teknologia aurreratua hartzen du, konpentsazio-anplifikadore-zirkuitu berezi batekin konbinatuta, errendimendu bikaina duen presio-transmisore bat osatzeko. Produktu osoak proba zorrotzak eta osagaien zahartze-baheketa egin ditu, produktu erdi bukatuak eta produktu amaituak, eta bere errendimendua egonkorra eta fidagarria da. Tenperatura-tarte zabala, produktuaren zehaztasun handia, tenperatura baxuaren eragina, epe luzerako egonkortasun ona eta ingurune gogorren aurkako erresistentzia ditu.\nMaskorraren materiala: 304 altzairu herdoilgaitza\nIrteera: 4~20mADC (bi hari sistema), 0~10mADC, 0~20mADC, 0~5VDC, 1~5VDC, 0.5-4.5V, 0~10VDC (hiru hari sistema)\nHaria: G1/4, 1/4NPT, R1/4, G1/8, G1/2, M20 * 1.5 (pertsonaliza daiteke)


Errentan bizi diren gazteendako laguntzak banatuko ditu Oñatiko Udalak - Oñati - Goiena.eus\nErrentan bizi diren gazteendako laguntzak banatuko ditu Oñatiko Udalak\nMirari Altube 2015-10-09 09:06\nUztailean onartu zuen ordenantza, aho batez, udalbatzak, eta helburu bikoitza du: batetik, gazteei euren kabuz bizi ahal izaten laguntzea; eta bestetik, alokairuzko etxebizitzen merkatua sustatzea. Urriaren 16an bukatuko da eskaerak aurkezteko epea.\nZelan alde egin gurasoen etxetik gazteek? Zelan aurre egin etxebizitzek dituzten prezioei? "Jakinekoa da zein den gazteen egoera; horregatik, Oñatiko Udalak ordenantza onartu zuen, eta 2015eko laguntzen artean sartu", jakinarazi du Gazteria teknikari Jon Lopezek. 18 eta 30 urte arteko gazteei zuzendutako laguntzak dira, etxebizitzak errentan hartuta dituztenendako, eta eskaerak aurkezteko epea urriaren 16an bukatuko da.\nLaguntza eskatzen dutenek, gutxienez, hamabi hilabeteko alokairu kontratua izan behar dute. Eta Udalak ordainduko die, eskatutako baldintza guztiak betez gero, alokairuaren erdia; gehienez, 250 euro hilean. Horretarako, baina, errentaren prezioa ezingo da izan 550 eurotik gorakoa. "Asmoa da laguntza txiki bat, pizgarri bat, ematea gazteei, eta, era berean, hutsik dituzten etxebizitzen jabeak animatzea prezio merkeak jartzera; hala, samurrago alokatuko dizkiete etxeok", dio Lopezek.\nHainbat baldintza bete behar dituzte bai gazteek, bai etxebizitzek. Hain zuzen ere, Oñatin erroldatuta egon behar du eskatzaileak, gutxienez, hamar urtean edo, behintzat, azkeneko bi urteotan. Urteko diru sarrera gordinei dagokienez, gehienez, 28.000 euro izango dira eskatzaile bakarraren kasuan; eta 35.000 euro, berriz, bi eskatzaile edo gehiago badira.\nEtxebizitzei dagokienez, Oñatin egon beharko dute guztiek, eta bizigarritasun baimena izan.\nOrdenantzan zehaztu dute, gainera, diru laguntzatik kanpo geratuko direla babes ofizialeko etxeak, logelen alokairuak, etxebizitza moduan erabilitako lokalak eta Bizigune programa barruan alokatutakoak. Zehaztasun guztiak jakin gura dituenak uztailaren 8an argitaratutako Gipuzkoako Aldizkari Ofizialean ditu.\nOrain arte sei eskaera\nUdalak 108.000 euro bideratu ditu diru laguntzara, eta guztiendako izango dela dirua uste du Paskual Elustondo kontu-hartzaileak: "Oraingoz, sei lagunek aurkeztu dituzte eskaerak. Baina hurrengo egunetan, epea bukatu bitartean, gehiago iritsiko dira, seguru". Hori berretsi du Gazteria teknikari Lopezek ere: "Ordenantza uztailean argitaratu zen, eta bitartean udako oporrak egon dira. Horrenbestez, azken egunotan esprintean jardungo dute askok", eta gaineratu du: "Gogoan izan behar dute eskaera-orriarekin batera eskatutako dokumentazio guzti-guztia aurkeztu behar dutela. Nekagarria izaten da hori eskuratzea, baina ez dago besterik".\nUdalaren bulegoetan (Foruen plaza, 1) aurkeztu behar dira eskaerak dokumentazioarekin, eta gero, urriaren 22an elkartuko den batzordean aztertuko dituzte, handik Gobernu batzordera bideratzeko. "Eta horren ostean, laster jasoko dute erantzuna", dio Lopezek.\nEz izatea jabetzan etxebizitzarik.\nEtxebizitza horretan erroldatuta egotea.\nOñatin erroldatuta egon izana, gutxienez, hamar urtean edo azken bi urteotan.\nDiru sarrera gordinen muga: 28.000 euro urtean, eskatzaile bakarra bada; eta 35.000 euro, bi eskatzaile badira.\nKapital errentetatik eratorritako errendimendu gordinen zenbatekoa 601,10 eurotik beherakoa izatea.\nUdal zerga eta tasa guztiak egunean izatea.\nOnuradunaren eta errentariaren artean familia-loturarik ez izatea.\nOñatiko udalerrian kokatuta egotea.\nHilabeteko alokairua, gehienez, 550 euro izatea.\nSukaldea erabiltzeko moduan egotea eta behar bezala hornitua.\nDutxa edo bainuontzia duen bainugela izatea.\nUr bero sistema izatea, bai bainugelan, bai sukaldean.\n220 volteko instalazio elektrikoa izatea erabiltzeko egoeran.\nIturriko ura izatea.\nSare orokorrera isurketa duen saneamendua izatea.\nKalera ematen duen aireztatzea izatea.\nBi pertsonako (gehienez) logela bat izatea.


Deskargatu: Google Drive\nGorde fitxategiak modu seguruan eta atzi itzazu edozein gailutatik\nAukeratu ordenagailuko zein karpeta sinkronizatu nahi duzun Google Drive-rekin eta zein karpetaren babeskopiak egin nahi dituzun Google Argazkiak zerbitzuan. Zuzenean PC edo Mac ordenagailutik atzitu ahal izango duzu edukia\nEgin eduki guztiaren babeskopiak eta gorde itzazu hodeian; atzitu fitxategiak erraz Google Drive bidez eta argazkiak Google Argazkiak zerbitzuaren bidez\nAtzitu Google Drive-ko eduki guztia zuzenean Mac edo PC ordenagailutik, memorian tokirik hartu gabe\nDeskargatu Windows darabilten ordenagailuetarako Babeskopiak eta sinkronizazioa\nGoogle Drive-ren Zerbitzu-baldintzak\nBabeskopiak eta sinkronizazioa eginbidea erabiltzen baduzu, onartu egingo dituzu Google-ren Zerbitzu-baldintzak. Google Apps-en erabiltzailea bazara, Google Apps-en Zerbitzu-baldintzak edo bestela adostutako Google Apps-en baldintzak (aplikagarriak badira) gorde behar dituzu zerbitzua erabiltzean.\nErabili Drive gailu mugikorrean


ELIKA Seguridad Alimentaria | BASERRITIK MAHAIRA: elikadura-sistema jasangarriagoetarako trantsizioa - ELIKA Seguridad Alimentaria\nElikadura-iruzurra: 2019an Europan izandako iruzurrezko praktikei buruzko txostena\nBASERRITIK MAHAIRA: elikadura-sistema jasangarriagoetarako trantsizioa\nEuropako Batzordeak Baserritik Mahaira Estrategia argitaratu du, elikadura-sistema jasangarriagoa, osasungarriagoa eta ingurunearekiko adeitsuagoa izan dadin. Estrategia hori Europako Itun Berdearen (Green Deal) barruan dago eta xede du elikadura-sistema jasangarriagorako trantsizioa, zeinak elikagaien segurtasuna babestuko duen eta bermatu egingo duen elikadura osasungarria eta jasangarria eskuratzea, eta, halatan, elikagaien xahuketa murriztea.\nEstrategiak elikagaien ekoizpen- eta kontsumo-kate osoko neurriak biltzen ditu, lehenengo sektorea barne. Europako nekazaritza eta arrantza arloko politikek (PAC eta PPC) jarraituko dute lanabes nagusiak izaten lehenengo sektoreari laguntzeko elikadura-sistema jasangarrietarako trantsizioan; eta, horretarako, Itun Berdearen asmoak jaso eta jardunbide jasangarriak sustatu beharko dituzte finantzazio-fluxu berrien bidez. Era berean, ikerketa eta berrikuntza izango dira funtsezko eragileak elikadura-sistema jasangarri, osasungarri eta integratzaileetarako trantsizioa arintzeko, Horizon Europeren bidez.\nEstrategiaren xede nagusien artetik honako hauek azpimarratu behar dira: batetik, pestizida kimikoen, ongarrien eta antimikrobianoen erabilera eta arriskua murriztea, eta, bestetik, ekoizpen ekologikoa areagotzea.\nEstrategia hori ez da lege-dokumentu bat, ibilbide orri bat baizik. Orri horrek datozen urteetan abian jartzeko ekimenak biltzen ditu, eta askotan elikadura-sistema jasangarrien arau-esparrua ezarriko duten aldaketak ekarriko dituzte. Honako hauek dira Batzordeak hainbat arlotan proposatzen dituen jarduketetako batzuk:\nKrisi-garaian elikagaien hornidura eta elikagaien segurtasuna bermatzeko kontingentzia-plana egitea, arriskua ebaluatzeko eta kudeatzeko neurriak eta erantzun koordinatuko mekanismoak barne hartuko dituena.\nPestizidek ingurumenean duten arriskuaren ebaluazioa indartzea eta pestizidei buruzko estatistiken inguruko adierazle berriak garatzea.\nElikadura-iruzurraren aurkako borroka indartzea, eragileentzako bidezko lehia-baldintzak lortzeko eta kontrol- eta zaintza-agintarien ahalmenak indartzeko.\nJuridikoki lotesleak diren xedeak proposatzea, 2023rako elikagaien xahuketa murrizteko EB osoan.\nLehentasunezko iraupen-dataren eta iraungitze-dataren etiketei buruzko arauak berrikustea.\nPestiziden erabilera jasangarriari buruzko Zuzentaraua berrikustea, izurriteen kudeaketa integralari buruzko xedapenak hobetzeko eta uztak izurriteetatik eta gaixotasunetatik babesteko metodo alternatibo seguruagoen erabilera sustatzeko.\nNutrienteen (fosforoa eta nitrogenoa) kudeaketa integralerako ekintza-plana egitea.\nNekazaritza Ekologikoari buruzko ekintza-plana egitea, sektorearen garapen ekonomikoa bermatu eta produktu horien eskaria bultzatuko duena.\nNekazaritza produktuak sustatzeko programa berrikustea, ekoizpen eta kontsumo jasangarriari egiten dion ekarpena areagotzeko.\nElikagaien hornidura-katean nekazarien, euren kooperatiben eta ekoizleen erakundeen posizioa sendotzen duten nekazaritza-arauak hobetzea.\nAnimaliengan antimikrobianoen erabilera zuhurra eta arduratsua sustatzea.\nAlbaitaritza-sendagaiei eta pentsu sendagarriei buruzko arau berriak aplikatzea.\nAbeltzaintza arloko ekoizpen-metodo jasangarriago eta karbonoaren arloan efizienteagoak babestea, besteak beste negutegi-efektuko gasen aztarna eta horiekin lotutako ur- eta aire-kutsadurak murrizten laguntzen duten pentsuak.\nAnimalien ongizateari buruzko araudia berrikustea, animalien garraioari eta hilketari dagokienez.\nAnimalien ongizatea etiketatzeko aukerak aztertzea, abeltzaintza-ustiategietako jasangarritasun-ahaleginak herritarren eskaerarekin lotzeko.\nArrain-populazioak maila jasangarrietan egotea lortzeko ahaleginak areagotzea, besteak beste, bazterkinen ondoriozko xahuketa-maila murriztuta.\nKlima-aldaketak eragiten dituen arriskuen azterketa ebaluatzea.\nItsasoko elikagaien jasangarritasuna eta karbono-aztarna murriztua duten proteina-iturrietarako sarbidea bermatzeko ekimenak garatzea.\nAkuikulturarako estrategia berrikustea, itsasoko elikagai askotarikoen ekoizpena eta kontsumoa sustatzeko eta ingurumenaren babesaren eta animalien ongizatearen maila handiak sustatzeko.\nAlgak dituzten elikagai jasangarrien eta pentsuetarako lehengai alternatiboen indar osoa gaitzea.\nElikagaien industria bideratzea aukera osasungarria eta jasangarria kontsumitzaileentzat aukera errazena izatea ahalbidetuko duten praktiketara.\nElikagai prozesatuak berriz formulatzeko ekimenak garatzea.\nNutrizio-profilak egitea, koipe, azukre eta gatz ugariko elikagaien sustapena murrizteko.\nIkerketa sustatzea, proteina alternatiboen (besteak beste landare-proteinak, mikrobio-proteinak, itsasokoak eta intsektu-proteinak) eta haragiaren ordezkoen eskuragarritasuna eta hornidura handitzeko.\nBorondatezko konpromisoak bultzatzea, EBren jardunbideari buruzko kode baten bidez, enpresa- eta marketin-praktika arduratsuei begira.\nLehia-arauak argitzea, hornidura-kateetan jasangarritasuna sustatzen duten ekimen kolektiboetarako.\nElikagai osasungarriak eta jasangarriak hautatzeko informazioa\nElikagai jasangarrien etiketen esparrua osatzea, horietan nutrizio-, klima-, ingurumen- eta gizarte-alderdiak gehitzeko.\nProduktu jakin batzuetan jatorri-adierazpenak derrigor adieraztea\nOntzien aurrealdean, nutrizio-propietateei buruzko derrigorrezko etiketa jartzea.\nBorondatezko adierazpen ekologikoak bateratzea.\nEskola eta erakunde publikoetan elikadura osasungarria eta jasangarria sustatzea.\nBaserritik Mahaira Estrategia (gaztelaniaz)\nBaserritik Mahaira Estrategia Galdera eta erantzunak\nPerkloratoen gehieneko eduki berria elikagaietan


Iritzia | "Etor dadila inkisizioa gure bila" -Gasteizko Mugimendu Feminista- halabedi\nIritzia | “Etor dadila inkisizioa gure bila” -Gasteizko Mugimendu Feminista-\nErredakzioa | maiatza 31, 2017\nEz itzuli bakarrik etxera. Ez ibili gune ilunetatik. Ez jantzi gona motzik. Ez gurutzatu industrialdetik, ez bakarrik, ez taldean, gauean batez ere. Ez hitz egin ezezagunekin. Ez egin auto-stopik. Ez probokatu. Ez egin egin dantza lizunik. Ausarta izan, ez zaude bakarrik.\nZer izan, zer egin, zer esan, nola jantzi, norekin egon…esaten digute behin eta berriz gure segurtasuna bermatzeko asmoz. Guk, ordea, argi daukagu gure erabakia dela zer izan, zer egin, zer esan, nola jantzi edo norekin erantzi. Guk eraiki nahi ditugu gure bizitza eta harreman ereduak; sistema heteropatriarkal kapitalistak inposatzen dizkigun baloreak deseraikiz.\nBizikidetza aitzakitzat erabiliz, gure bizitza arriskuan jartzen duten ekintzak aurrera eramaten dituzten horiek dira erasotzaileak. Zer izan, zer egin, nola jantzi edota norekin egon librea den horretan; bizikidetza, elkartasuna eta laguntasuna nagusi den horretan, eraso egin diguzue. Gure bizi eredua zalantzan jarriz, eraso egin diguzue; gure segurtasunari eraso egin diozue, gure askatasunari eraso egin diozue. Bizitza erdigunean jartzen duen eta eredu hegemonikoetatik at sortzen den edozein proiektu erradikatu nahi duzue, baina guk argi daukagu hau ez dela guk nahi dugun bizi eredua. Guk gurean jarraituko dugu, maite dugun hori defendatzen eta bizitza erdigunean jartzen.\nGure segurtasunaren izenean aho betez hitz egiten duzuen horiei, jakinarazi nahi dizuegu ez garela kikilduko. Sistema elektrikoa ez omen da segurua, baina segurtasunaren izenean ehundaka pertsona argi gabe uztea, gune ilun bat sortzea, pertsonak etxebizitzarik gabe eta egoera prekarioan uztea, bai.\n“Gomendioak” emateaz gain ez duzue ezer egiten, ez erasoak ekiditeko ezta herria bizirik mantentzeko. Ez duzue inoiz gaia errotik lantzen, ez duzue indarkeria sistemaren baitan ulertzen, eta herri mugimendua kriminalizatzen diharduzue egunero, herriaren “segurtasunaren” izenean. Adibide bezala, Errekaleor auzoan eman den azken erasoa.\nGuk etxera bakarrik bueltatu nahi dugu, ez ditugu gizarte heteropatriarkalak guretzako dituen “gomendioak” jarraitu nahi, libre izan nahi dugu, sorgin eta libre, eta ahalik eta altuen hegan egin.\nOraingoan ez dizuegu sorgin ehiza hau burutzen utziko, hegan egiten ikasi baitugu. Inoiz baino biziago dagoen Gasteiz honetan, okupazioz, autogestioz, alternatibaz, feminismoz… beteta dagoen hiri honetan, zuen mehatxuek ez dute kabidarik. Bizitza erdigunean jartzea delitua bada, etor dadila inkisizioa gure bila, suaren inguruan dantzan harrapatuko gaitu.\nGasteizko Mugimendu feminista


Euskararen birusa: "Euskarazko edukia kontsumitzen duten erabiltzaile…" - Mastodon.eus\nEuskararen birusa @Eusbirusa@mastodon.eus\nEuskarazko edukia kontsumitzen duten erabiltzaile kopurua neurtu egiten dute. Nabigatzailea konfiguratzen ikasi, hala eskatu dezan automatikoki. Zure sareko euskara lorratzak, etorkizuneko euskararen presentzia bermatzen laguntzen du!\n2019(e)ko Ots 19, 19:29 · Amaroq · 1 · 2 · 1\n2019(e)ko Ots 19, 20:01\n@Eusbirusa zergatik sustatu Apple gailuen (edo beste edozein sistema eragile/aplikazio… pribatibo) itzulpena, software librea hor dagoenean komunitate euskaldun eta sendoarekin? Badakit 27.000 sinadura inguru jaso zirela, baina ez dut ulertzen zergatik egin lan musutruk munduko enpresa handienetariko batentzat librea izango ez den zerbait sortzeko.\nAsmo txarrik gabe, zuon ikuspuntua ulertu nahiko nuke.\n2019(e)ko Ots 19, 20:42\n@dabidnet iGailuen euskaratzea adibide bat baino ez da, ikuspuntu guztietera iristeko asmotan. Izan ere software librearen erabilera sustatzea da helburu nagusia, euskaraz beti ere. Ahal diren sistemak hala ezartzen laguntzea, eta ezin direnak (bideokoa, kasu) gutxienez nabigatzailean euskara hizkuntza bezala lehenesten irakastea, horrek dakartzan ondorioak adieraziz. Bideo gehiago daude bidean. Helburua da euskararen biziraupen teknologikoan norbanakoen ekarpena sustatzea #ziberdoministikua!\n2019(e)ko Ots 19, 20:58\n@Eusbirusa egia esan bideora mugatu naiz, ez dut begiratu software librearen aldeko irakurketa egiten duzuen edo ez.\nEuskararen biziraupen teknologikoa software librean dago, nire ustez.\nEz naiz aditua Apple kontuetan, baina esango nuke orain dela urte batzuk erabaki zutela euskara baztertzea.\nTxapon horren beste aurpegia, soft librearen aldeko euskal komunitatea gara, non, besoak zabalik, euskararen (eta beste tokiko hizkuntz guztien) alde egin dezakegun guztia ongi etorria den 😃


IMk gogora ekarri du Iruñerriko uraren kalitatea eta osasungarritasuna bermatuta dagoela | Mancomunidad de la Comarca de Pamplona\nIMk gogora ekarri du Iruñerriko uraren kalitatea eta osasungarritasuna bermatuta dagoela\nAlarma-egoeran, kontsumoa %5,5 gutxitu da aurreko urtearen aldean\nMankomunitateak gogorarazi du ez dagoela koronabirusik tratatutako uretan, eta, horrenbestez, erabat baztertuta dagoela kutsatzea. Ura edateko on bihurtzeko kloroa baliatzen duten tratamenduek jardueragabe uzten dituzte birus erresistenteenak, Osasunaren Mundu Erakundeak eta erreferentziazko nazioarteko beste erakunde batzuek adierazten dutenaren arabera. Hortaz, esan daiteke Iruñerriari zerbitzua ematen dioten edateko uren araztegietan egun egiten diren desinfekzio-jardunbideek kontsumorako urak birus honen aurrean babesteko maila egokia ziurtatzen dutela. Hori dela-eta, iturriko urak osasungarria izaten jarraitzen du eta beti bezala kontsumitzen jarrai daiteke, kalitatea bermatuta baitago.\nKutsadura adierazten duten bakterioen monitorizazioa, etengabe eta ohiko eran egiten dena, kontsumoko uraren kalitatea ebaluatzeko egokitzat jotzen da, erreferentziazko erakunde guztien arabera. Edonola ere, Egillorko Kalitatearen Kontrolerako Laborategiak kolifagoen kontrola egiten du 2017az geroztik, segurtasun-maila gehigarria ematen baitu.\nKolifagoak morfologikoki giza birusen antzekoak diren birusak dira, eta haien analisia eredu erabilgarria da birusek ur-inguruneetan duten jokaera eta tratamendu- eta desinfekzio-prozesuekiko duten sentikortasuna ebaluatzeko.\nAnalisi osagarri hau 2017an abian jarri zenetik, 1.556 lagin aztertu dira, haien %82 EUTEetako (Edateko Uren Tratamendu Estazioak) irteera-uretan. Analisi horien emaitzak beti negatiboak izan dira, hau da, inoiz ez dira kolifagoak detektatu EUTE batean tratatu ondorengo ur-laginetan.\nNabarmendu behar da Egillorko EUTEko laborategia Egiaztatze Erakunde Nazionalak (ENAC) parametro honen analisiak egiteko egiaztatuta dituen gutxietako bat dela. Egiaztatze hori, hain zuzen, 2018an eskuratu zuen.\nKontsumoa %5,5 gutxitzea\nAlarma-egoera izendatu zenetik, uraren kontsumoa %5,5 murriztu da Iruñerrian, 2019ko bost aste berberetako kontsumoaren aldean. Emari-beherakada handiena martxoaren 30a eta apirilaren 12a artean erregistratu da –funtsezkoak ez diren jarduerak eten ziren egunekin bat etorrita–, jaitsiera hori %9,7koa izatera heldu baita.\nBeste alde batetik, nahiz eta jeneralean Aste Santua urteko kontsumo txikiena duen aldia izaten den, 2020ko jaiegun horietan ur-kontsumoa azken urte hauetako handiena izan da; esate baterako, aurreko urteko kontsumoa baino %11,2 handiagoa.\nKontsumoak eremuen edo erabileren arabera izan duen bilakaerari dagokionez, nabarmendu behar da kontsumo-beherakada handienak, bost aste hauetan, industrialdeetan, Iruñeko Alde Zaharrean –bertan, ostalaritzako eta merkataritzako jarduera garrantzitsua da– edo unibertsitateko ikasle ugari izaten duten auzoetan gertatzen ari direla. Era berean, nabarmendu behar da beste auzo batzuetan ur-kontsumoa emendatu egin dela, adibidez, Erripagañan, Sarrigurenen, Lezkairun eta Artika Berrian, lo-auzoek berezko izaten duten kontsumo-eredua baitute.\nGasez hornitzeko estazio berria ere martxan hasi da, EHGaren garajeetan kokatuta\nEHGaren ordutegiak sanferminetan\nUztailaren 6tik 14ra, aireporturako eskaerapeko taxi-zerbitzua bertan behera geldituko da eta haren ordez L23 linearen luzapen bat egongo...\nIsurpen guztietatik, %4 Uraren Ziklo Integralari dagozkio, %28 EHGari eta %68 hondakinen kudeaketari


Jada ezin da kontatu | Iritzia | Berria\nJada ezin da kontatu\nCharles Enderlin kazetaria 1980ko hamarkadaren amaieran hasi zen Yitzhak Shamir Israelgo lehen ministro ohiaren biografia idazten. Libanoko Gerran Atzerri ministro izana zen hura urte gutxi lehenago, eta ez hori bakarrik: bi bider gobernuburu, Mossadeko arduradun eta, atzerago jota, Stern talde paramilitar sionistaren sortzaile karguak zekartzan curriculumean.\nStern-ek 40ko hamarkadan jardun zuen nagusiki, Israelgo estatua sortu aurretik. Britainiar Inperioaren aurkako «terrorismoa» aldarrikatzen zuen, hitz horrexekin aldarrikatu ere. Shamir izan zen 1943tik aurrera haren agintari nagusietako bat; besteak beste, Folke Bernadotte konde eta nazioarteko mandatari suediarra hiltzeko agindu zuen 1948an.\nIstorio horretatik interesgarriena zera da: Enderlin kazetariak, berrogei urte geroago, talde sionista hari buruzko informazio bilaketari ekin zionean (artean Googlerik gabe), artxiboetan topatu zituen «terrorismoko ekintza» haien aldarrikapenak, baina ez termino berberetan mintzatuko zitzaion inor. Areago: Tel Avivera Stern-i buruzko museora joan zenean, kameraren aurrean elkarrizketak egiten ari ziren adineko pertsona batzuk topatu zituen, talde paramilitarreko kide ohiak. Lekukotzak lehenbiziko aldiz hain berandu ematen ari ote ziren galdetu zienean, zera erantzun omen zuten: «Bai zera. Berriro grabatzen ari gara; gauza batzuk jada ezin dira kontatu».\nSarri aditu ohi dugu, munduko gatazka armatu askotan, «goizegi» dela gauzak kontatzeko. Pentsa liteke, agian, denborak zauriak sendatzen dituen moduan iraganaren ulerkera ere errazten duela: distantziatik, errazagoa dela gauzak bere testuinguruan kokatzea. Errealitatea, ordea, bestelakoa da maiz: objektuari zentzu bat eskaintzen zioten testuinguruko elementuak lausotzen eta ahazten doaz urrundu ahala, eta gertakaria bera baino ez da geratzen, biluzik, unean uneko kontsentsu sozialen arabera berrirakurria izateko.


Pedro Olearen lanaren laburpena egitea ez da lan erraza, halere saia gaitezen berataz zertxobait esaten. Pedro Olea Bilbon jaio zen 1938ko ekainaren 30ean. Gizon atsegin eta maitagarria izan arren “burugogorra, berak nahi duena egiten amaitzen duena” Concha Velascok zioen moduan.\nEkonomia ikasketak egiten zebilela, 4. ikasturteko gai baten porrotak zuzenbidez aldatzera behartu zuen, Madrilerantz joaten Zinemagintza ikasketak egitera, hain zuzen ere. Garai onak ziren haiek zinegile berri eta gazteentzat, Zinema Eskola sortzailez josita baitzegoen. Bertan Carlos Saura (Huesca, 1932) miresten hasi zen. Garai hartan bi film labur zuzendu zituen “El parque de los juegos”, 1963an, eta “Anabel”, 1964an, Lola Gaosekin. Handik aurrera TVEn lan egiten hasi zen.\n30 urte bete zituenean bere lehenengo luzemetraia egin zuen, “Días de viejo color” (1968) eta bi urte beranduago bi proiekturekin hasi zen: zientzia-fikziozko bat eta “El bosque del lobo” (1970) autofinantziatuta eta zentsurak gogor jo zuena. Halere, lan hau bere “bataiotzat” hartu zuen. 70. hamarkadan beste titulu batzuk agertu ziren, “La casa sin fronteras” (1972) eta “Tormento” (1974).\n70. hamarkadan Euskal Herrira itzuli zen beste erronka batzuei aurre egiteko asmoz, “Akelarre” (1984) eta “Bandera negra” (1986). 90. hamarkadan Madrilera itzuli zen, “El maestro de esgrima” (1992), Egokitutako Gidoi Onenaren Goya saria lortuz. Zinema-literatura binomioa beti joan da Pedroren lanarekin batera. 2000tik aurrera (bosgarren hamarkada, nekaezina!) bisitatu gintuen “Tiempo de tormenta” filmarekin, (2003an, Fas zineklubaren 50. urteurrenean). Handik aurrera hor egongo da “jo ta ke”, “La conspiración” telebistarako lanarekin, (RTVEk bahitu zuena). Laburbilduz, Pedro Olea bihotz handiko gizon nekaezina da.\nOINARRIZKO FILMOGRAFIA: Días de viejo color (1968) ∙ El bosque del lobo (1970) ∙ La casa sin fronteras (1972) ∙ No es bueno que el hombre esté solo (1973) ∙ Tormento (1974) ∙ Pim, pam, pum... ¡fuego! (1975) ∙ La Corea (1976) ∙ Un hombre llamado Flor de Otoño (1978) ∙ Akelarre (1984) ∙ La huella del crimen 1: Las envenenadas de Valencia (1985, TV) ∙ Bandera negra (1986) ∙ La leyenda del cura de Bargota (1990) ∙ El maestro de esgrima (1992) ∙ Morirás en Chafarinas (1995) ∙ Más allá del jardín (1997) ∙ Tiempo de tormenta (2003) ∙ ¡Hay motivo! (2004)


Zer izan ote zen BAK? >> Historia >> Indarkeriaren amaiera\nIndarkeriaren amaiera eta BAK-Gestoren itxiera\n2011ko urriaren 22 - Lortu dugu\nIndarkeriaren amiera lortua genuela aldarrikatzeko, BAK-Gestok Arriaga Antzokiaren Plazan prentsaurrea eskeini zuen. Hego Euskal Herriko hainbat tokitatik ekarritako pankarten erabiltzaileek goxo asko adierazi zuten euskal gizartearen nahia: LORTU DUGU.\nRueda de prensa Lortu Dugu\n2012ko otsailaren 11 – Azken manifestazioa\nBAK-Gestok bere azken manifestaziorako deialdia egin zuen honako lelopean: Lortu dugu - El futuro es nuestro. Manifestazio honek hiritarron mobilizazio kaletarra itxi zuen eta, era berean, ezin atzera egin zitekeela eta etorkizuna indarkeriarik gabea izan behar zela berretsi nahi zen.\n2013ko maiatzaren 4 – 25. Asanblea (Ezohikoa)\nHunkiduraz beteriko adostasuna naguzi zela, BAK-Gestok bere azken erabakia hartu zuen.\nAsanblea Nagusia 2013\n2013ko maiatzaren 11 – Taldeen agurra\nBakeko talde batzuek euren gizarte agurra antolatu zuten. Nabarmentzekoa da Gernikako Bake Arbola taldeak Gure Aitaren Etxea eskulturaren aurrean eginiko ekitaldi ederra.\n2013ko maiatzaren 31 – BAK-Gestoren liburuen aurkezpena\nKoordinakunde honen ibilbidea batzen duten liburu bana aurkeztu ziren, irudiez hornituta dagoena eta testu soila duena, hurrenez hurren, Enhorabuena y Un gesto que hizo sonar el silencio.\nRP Presentacion Libros 2013\n2013ko ekainaren 1 – Jendaurreko agur ekitaldia\nBAK-Gesto por la Pazek sortu zen modu eta toki bertsuan egin zuen jendaurreko agur ekitaldia, Bilboko Plaza Biribilean elkarretaratze bat eginda.\nAmaierako adierazpena 2013\n2013ko ekainaren 1 – Jendatzeko agur ekitaldia\nBAK-Gesto por la Pazeko kideek, jendaurreko agurraren ondoren, esan dezagun “jendatzeko” ekitadiario ekin ziotela, Campos Antzokian elkarbanatutako bizipenei hunkipenez beteriko agurra emanez.\n2013ko ekaina – Bake Hitzak – Agur, Gesto\nBake Hitzak-Palabras de Paz, Agur Gesto titulua duen azken alean, Euskal Herriko Bakearen aldeko Koordinakundeak itxi arteko jarduera guztiak batzen dira.


« KOLDO MITXELENA MOGEL, BIZENTA »\n(Zarautz, 1919-Chaux-de-Fonds, 1965)\nSalbatore Mitxelena Zarautzen jaio zen 1919ko urtarrilaren 18an. Lehen ikasketak herrian bertan egin ostean, 1930etik 1935era Arantzazuko eta Foruako frantziskotarren ikasle izan zen. Foruan zegoenean hasi zen, hain zuzen, olerkiak idazten, hamabost urte zituela, hildako amari eskainitakoa tartean. Ikasle arduratsua omen zen, baina eskoletan irakasle-abadeek esanikoak ez zituen beti ontzat ematen, eta hortik zenbait arazo etorri zitzaizkion, antza. Eskoletako ikasgaiekin ados egon ez eta bere kabuz ere ikasten aritzen zen, debekaturiko liburuak barne.\n1935ean Zarautzen jantzi zuen frantziskotar abitua. Olitera joan zen ikasten, non Espainiako Gerra Zibilak bete-betean harrapatu baitzuen. Filosofia-ikasketak bertan behera utzi behar izan zituen, armadari batzeko. Ia hiru urtez ibili zen fronterik fronte, harik eta, gerra amaituta, Olitera itzuli zen arte. Gerra osteko urte latzak ziren, eta Mitxelena bera behea jota ibili zen gerraren emaitzak eta, batik bat, ondorioak, ikusita.\nArantzazuko “Bai” euskal taldeko sortzaileetako bat izan zen: aldizkari klandestinoa egiten zuten taldekideek eskuz, eta eskutik eskura banatzen zuten santutegian bertan, ezkutuan. 1943an Arantzazun abadetu zen. Handik Donostiako Atotxako komentura joan zen. Sermolari ona zela eta, Gipuzkoa eta Nafarroan barrena ibili zen hainbat urtez. Alabaina, jasanezina egiten zitzaizkion elizaren zenbait jarrera eta jokamolde, hala nola, diktadurako agintariekin zeukan bat-etortzea, eta Ameriketara bidal zezaten eskatu zuen.\nHego eta Ertamerikako herrialdeetan barrena sermoiginen ibili. Besteak beste, Uruguai, Peru, Kolonbia, El Salvador, Costa Rica, Kuba, Bolivia eta Panamán egon zen. Time aldizkarirako misioen gaineko erreportajea idatzi zuenean, Mitxelena bera atera zuten azalean. 1962an Suitzara joan behar izan zuen, Espainiatik hara joandako beharginen kaperau.\nSalbatore Mitxelenaren obra nagusia Arantzazu, euskal poema (1949) da, Espainiako Gerra Zibilaren ostean Euskal Herrian euskaraz kaleratutako lehenengo liburua. Arantzazuko santutegiaren historia kontatzen du Mitxelenak bertan, sortu aurreko nahiz osteko gertakizun eta kontakizunen bitartez. Liburua, baina, ez da aipaturiko santutegiaren historia hutsa; izan ere, Arantzazuren inguruko jazoerak Euskal Herri mailakoekin uztartzen ditu zarauztarrak. Hizpide dugun obra idazteko, bada, denbora luzea egin zuen Mitxelenak Arantzazuko liburutegian dokumentazio-lana egiten, historialarien kronikekin batera, ahoz nahiz idatziz sorturiko eta bilduriko istorio, balada, kantu eta bertsoak erabili baitzituen. Nolabait esatearren, material horiek guztiak irentsi, asimilatu eta kontzentraturik bueltatu zituen Mitxelenak. Bestalde, ohikoak ziren erromesaldiak mintzagai ditu, bai eta erromes xeheak (nekazariak eta arrantzaleak, kasurako) ere. Kristau sinbologiak eta martirioari lotutakoak indar handia daukate. Aurrekoak ikusirik, pentsa liteke epika dela nagusi, baina Iñaki Aldekoarekin (2004: 153) bat egiten dugu obra horretan lirika gailentzen dela dionean.\nLiburuak 3.600 bertso-lerro eta hiru atal zituen, baina 1949an bi baino ezin izan ziren argitaratu zentsura zela eta. Hirugarrena, dena dela, erbesteko Euzko Gogoa aldizkarian kaleratu zen 1955ean.\nMende hasierako eta gerra aurreko poeta nagusiengan agertzen ziren zenbait elementu agertzen dira Arantzazu, euskal poema liburuan: lurraz, etxeaz, hizkuntzaz edo aberriaz egiten diren gogoeta-moldeak nahiz beroriek agertzeko eta ezaugarritzeko bideak, kasurako, Arrese Beitia, Emeterio Arrese, Lauaxeta eta Orixerengan agertzen ziren. Hori horrela, nolabait esatearren, Salbatore Mitxelenak ez zuen aurreko belaunaldi(eta)ko poeta nagusiekiko hausturarik ekarri (zenbait alorretan, behintzat):\n“Arrese-Beitia, Emeterio Arrese, Satarka, Jauregi, Lauaxeta, Orixe, Etxaniz, Gaztelu… constituyen eslabones sucesivos de una misma representación que alcanza en Mitxelena, y algo después en Gandiaga [Elorri, EFA, 1962], su mayor grado de espiritualidad y sacralidad” (Aldekoa, 2004: 154).\nArantzazu, euskal poema lanaren ostean poesiaren bidean eginiko lanek ez zuten 1949koaren arrakastarik lortu: Ama-semeak Arantzazuko kondairan (EFA, 1951), Ogei kanta Arantzazuko (EFA, 1952), Arraun ta amets (Itxaropena, 1955).\nPoesia-liburuez gain, bada aipatu beharreko saiakera bat: Unamuno eta Abendats. Bilbotar filosofoaren eta Euskal Animaren jokerei antzemate batzuk (1958). Liburua Mitxelenak idatzi zuen Ameriketan zegoenean, eta “Iñurritza” ezizenaz argitaratu zen Baionan. Euzko Gogoa Saria irabazi zuen. Ezagunak dira Unamunok euskararen gainean esan zituenak nahiz bilbotarraren adierazpenek euskaltzaleengan sortu zuten (eta duten) ezin ikusia eta amorrua. Bada, Mitxelenak jarrera horren kontra egin zuen liburu hartan: Unamunorenganako errespetua agertzeaz gain, haren euskalduntasuna ere aldarrikatu zuen:\n“Salbatore Mitxelena es, a su modo, un existencialista. Subrayo ” a su modo” porque difícilmente se pueden conciliar como hizo él (…) el existencialismo trágico unamuniano con la ortodoxia de la Iglesia católica anterior al Concilio Vaticano II. El ensayo Unamuno y Abendats es lo más interesante y actual que escribió el autori si se mira desde un prisma contemporáneo” (Aldekoa, 2004: 154).\nHalere, Mitxelenaren existentzialismoaz hitz egitean, ezin pentsa dezakegu Txillardegik 1957ko Leturiaren egunkari ezkutua obran agertu zuenekotik hurbil zegoenik.\n1965ean hil zen, Suitzan, Salbatore Mitxelena. Urte hartako gabon bezperan ekarri zuten gorpua Zarautzera.\nUNZURRUNZAGA, Imanol (2002): Bidegileak. Salbatore Mitxelena. Eusko Jaurlaritza. Bilbo.\nLiteraturaren Zubitegia: “Mitxelena, Salbatore” http://zubitegia.armiarma.com/egileak/00227.htm. [2011-01-02].


oihanguren » eskohitza\nPosts Tagged ‘eskohitza’\nPosted by oihanguren on Apirila 11th, 2009\nOso denbora gutxi egin du blog honek, eta ez dut askotan idatzi, baina zer egingo diogu. Etxez aldatzea erabaki dut. Eskoriatzako blog komunitatea, Eskohitza, izango da nire etxe berria. Logikoa da, izan ere ni naiz garatzailea, eta orain weba guztiz berritzear gaudenean, erabaki dut bertan jartzea nire bloga eta horrela gertuagotik zaintzea Eskohitza, akatsak eta arazoak errazago aurkitu eta konpontzeko. Blog honetako sarrerak ere poliki-poliki hara pasatuko ditut, eta ez dakit oraindik zer egingo dudan oihanguren.com-ekin. Seguruenik nire lanen bilgune gisa utziko dut. Hemendik aurrera, ba, hor duzue nire blog berria.\nFiled under Sailkatu gabe\nTags: agur wordpress, bloga, eskohitza, eskoriatza, libre eta euskaldun\nErantzuna bat edo beste izan daiteke aukeratzen den bidearen arabera. Emaitza onak lortzeko zein bide aukeratu behar den? Software librearena.\nBaina zuetariko askok, gehienok, galdetuko duzue eta zer da software librea?. Software librea filosofia bat da, eta Richard Stallmani egindako elkarrizketa ikusita hobeto ulertuko duzuen arren, ondo azaltzen saiatuko naiz hemen.\nGaratzaile batek software bat, aplikazio bat, argitaratzerako unean bi aukera dauzka:\nSoftware pribatibo bihurtu, aplikazioak funtzionatzeko behar duen kodea inork ikusi ez dezan, inork aldatzeko aukerarik izan ez dezan, ezta lagunekin partekatzeko ere.\nSoftware libre bihurtu, nahi duenak kodea ikusi, bertatik ikasi, moldatu, eta nahi duenarekin partekatzeko aukera emanez: ezagutza guztien eskura jarriz.\nSoftware pribatiboa da adibidez Windows, eta Microsoft konpainiatik irteten den edozer. Software librea dira Linux, Firefox nabigatzailea, edo denok ezagutuko duzuen eMule. Aplikazio libre hauek, gainera, gehienetan debalde lortu daitezke (baina ez beti).\nBeraz, software librea konputagailuen munduko ezkerreko mugimendutzat har daiteke, baina izatez askoz gauza sinpleagoa da: gauza normala da sukaldean aritzen direnentzat lagunekin errezetak trukatzea. Gero, errezeta horiei aldaketak egin eta etxeko gustura moldatzea. Eta ezin daiteke esan hau ezkerreko mugimendua denik! Ba berdina gertatzen da software librearen kontuarekin.\nSoftware libreak garatu gabeko lurraldeei teknologia berrietan aurrera egiten laguntzen die lizentziak ordaindu beharrik gabe, programatzaileen artean ezagutza trukatuz teknologien hobekuntza sustatzen du, erabiltzaileari askatasuna ematen dio,… eta proiektu libre bakoitzak atzetik izaten duen komunitateari esker, software pribatiboak lortutako emaitzak baino hobeak lortzen ditu.\nSoftware pribatiboa eta euskara: Eusko Jaurlaritzaren ekimenak… zertarako?\nEusko Jaurlaritzak eta Microsoftek dauzkaten hainbat akordiori esker Microsoften produktu erabilienak eta web zerbitzu gehienak euskaraz erabiltzeko aukera dago: Windows, Office, Hotmail,… eta hori ona da, noski. Baina kontua da Gates jaunaren makrokonpainia dela irabazten irteten dena:\nEzin izan dut egiaztatu benetan euskaraketak Microsoftek edo Eusko Jaurlaritzak ordaintzen dituen, baina edonola ere, euskaraketak egin daitezen sinatu duten akordioari esker, EAEko administrazioak bere eskura dauzka Microsoftek, beraz, kasurik okerrenean ere beretzat inbertsio bat da, erkidego osoa etorkizunean ere bere menpe edukiko duela ziurtatzeko. Kasurik onenean, berriz, opari bat.\nJaurlaritzaren pixkabatesmucho, egin klik euskarari, Ukan birusa eta beste promozio kanpainei esker, Microsoftek doako publizitatea lortu du, eta euskararen alde egiten duela zabaldu dute alde guztietan. Marketing kanpainak? Zertarako! Dena eginda eman diote baina!\nSoftware libreak ia beti dauka euskaraz erabiltzeko aukera, eta estrategia honen bitartez desberdintasun hori ezabatzea lortu du, oraingoz alde daukan balantza beste aldera okertu baino lehen.\nGainera, euskaraketa akordioei esker egin da batez ere, beraz, akordio horiek hausten direnean (eta etorriko omen den gobernu berriarekin, argi) Microsoftek ez dio produktuen itzulpenari jarraipena emango ziurrenik, ez baitu gure hizkuntza interesgarri ikusten ez bada administrazioa bere esanetara jartzeko bide bat bezala.\nBeraz, oso ondo dago gehien erabiltzen diren aplikazio horiek euskaraz erabili ahal izatea, baina software librearen munduan parekideak baditugu, guztiz euskaraz eta inongo loturarik gabe, merezi du guzti honek? Bakoitzak atera ditzala bere ondorioak.\n(Eusko Jaurlaritzak software librearen inguruan bultzatu dituen ekimenez beste batean idatziko dut.)\nEuskara eta software librea\nSoftware librea talde boluntarioen itzulpenei esker erabil daiteke euskaraz (adibidez Librezale edo EuskalGNU), baina normalean itzulpenen kalitatea ona izaten da, eta zuzenketak egitea ere askoz errazagoa da.\nAplikazio ugari daude euskaraz, eta mezu honekin ireki berri dudan blog honetan poliki-poliki interesgarrienak erakutsiko dizkizuet, eta estilo honetako gaiei buruz idatziko dut. Espero dut zuen gustokoa izango dela, eta zalantzarik badaukazue, galdetu lasai!\nFiled under Euskara, Software librea\nTags: eskohitza, Euskara, Software librea


Txakurraren pedigria, erantzun duten sei galdera | Consumer\nTxakurraren pedigria, erantzun duten sei galdera\nPedigri ziurtagiria eskatu nahi duen arrazako txakur baten jabea, zakur elkarte batean izena eman eta kuota batzuk ordaindu\nPedigria txakurraren arraza egiaztatzen duen dokumentua da, gutxienez hiru belaunaldikoa. Beraz, artzain alemaniar batek arraza bereko gurasoak, aiton-amonak eta birraitona-amonak ditu, bere aurrekoen artean gurutzerik gabe. Baina,zertarako balio du pedigriak? Nola eskatzen da? zenbat kostatzen da? Jarraian, txakurraren pedigriari buruzko galdera ohikoenak erantzun dira.\n1. Zer da txakurraren pedigria?\nTxakurrak, kasuan kasuko arrazaren arabera, prezio altua lor dezake merkatuan, 3.000 euro inguru. Hala ere, pedigria arraza baten prezioan sartzen bada, kontsumitzaileak ziurtatu behar du erosketaren zenbatekoa ordaindu behar duela.\nPedigria ziurtagiri bat da, eta arraza purua txakur baten arraza hutsa dela egiaztatzen du. Arbasoek arraza berekoak izan behar dute, eta ez dira harenak ez diren harburuak dituzten bidegurutzeak.\nTxakur baten arraza puruaren ziurtagiriak animaliaren prezioa garestitzen du eta, horregatik, jabe izango denak ziurtatu egin behar du pedigria hori dela.\n2. Nola funtzionatzen du txakurraren pedigriaren erregistroak?\nTxakur-arraza jakin baten purutasuna bermatzen duen pedigria edo ziurtagiria Espainian dauden txakur-arrazen elkarte baten liburu genealogikoetan erregistratzen da.\nKantxa liburu genealogikoan inskribatzen da, eta liburu horrek bi atal ditu. Lehenak txakurrak hiru belaunaldiz osatutako arraza puruko txakurrak erregistratzeko balio du. Bigarrenean, arraza hutsekoak diren baina arbasoen jatorria ezagutzen ez duten txakurrak daude.\n3. Zer urrats egin behar dira pedigria eskatzeko?\nTxakur bat erosi eta bere pedigria edo ziurtagiria modu ofizialean eskatu nahi duen pertsona batek hurrengo urratsak eman behar ditu:\nLehen urratsa: txakurraren DNA probak lortzea. Antonio Zorrilla Txakur-Arraza Garbien Sustapenerako eta Kontserbaziorako Elkarteen Federazioko presidentea den Antonio Zorrillaren esanetan, “ez dago modurik, benetan, benetako jatorria zehazten duten DNA-probak exijitzea animalia saltokian saltzeko.\nBigarren urratsa: elkarte batean ziurtagiri bat lortzea\nTxakurraren pedigri-ziurtagiria eskatzeko beste bidea txakur-arrazen gizarte bat da.\nTxakurra arraza jakin bateko hazle baten bidez eskuratzen denean, ohikoa da inskripzio-egiaztagiria ematea, animalia liburu genealogiko batean dagoela bermatzen duena, arrazaren arabera.\nJabeak txakur-arrazen elkarte batera joan behar du agiri honekin, pedigri txakurra modu ofizialean eskatzeko. Elkarte horiek animaliak arrazaz merkaturatzea arautzen duen maiatzaren 25eko 558/2001 Errege Dekretuaren araudiak arautzen ditu.\n4. Zenbat kostatzen da pedigria egitea?\nTxakurrarentzako pedigri-ziurtagiriak tarifa bat ordaintzea eskatzen du\nPedigri-ziurtagiria jaulkitzeak hainbat tarifa ditu, txakurren arraza-elkarte bakoitzaren arabera. Txakur Arrazen Realaren kasuan, 38 eta 44 euro artean dabiltza.\nPurgas Txakurrak Sustatzeko eta Kontserbatzeko Elkarteen Federazioan 14 euro kobratzen dira, txakurkume bat inskribatzeagatik eta 35 euro pedigri ziurtagiria emateagatik.\nTarifa hauek murrizketak izango dituzte txakurra bazkidea bada.\n5. Zer datu ditu pedigri ziurtagiriak?\nTxakurraren pedigri-ziurtagirian hainbat informazio agertzen da, txakur-arrazen elkartearen irizpideen arabera aldatzen dena. Hona hemen datu horietako batzuk:\nTxakurra erregistratu den liburu genealogikoaren eta zenbakiaren datuak.\nIzena emateko data.\nLortutako txakurren txapelketetako tituluak.\nIdentifikazio-kodea (tatuajea edo mikrotxipa).\nJabearen izena eta helbidea.\nTxakur Elkartearen sinadura baimenduak.\nTxakurraren gurasoen, aiton-amonen eta birraiton-amonen izena eta erregistro-zenbakia.\n6. Nola eman baja txakurrari errolda genealogikoan?\nTxakurren edozein arrazatako txakurren erregistroan baja emateak eta beste liburu genealogiko batean izena emateak doan izan behar du, jarduera hori arautzen duen 558/2001 Errege Dekretuan jasotzen denez.\nPuras Txakur Arrazak Sustatzeko eta Kontserbatzeko Elkarteen Federazioak hainbat elkarte biltzen ditu, eta 600.000 arrazako txakur izen ematen ditu, pedigri ziurtagiri desberdinekin.\nTxakur zakar purua bilatzeak dakarren arriskua\nOdolkidetasuna da arraza bakoitzean zehaztutako kanonak edo estandarrak bilatzeko arazoetako bat. Real Sociedad Canina de España-ren iturrien arabera, txakur-arraza batek ezaugarri orekatuak izan behar ditu, bai alderdi fisikoan, bai psikologikoan, gehiegizkoak ez direnak, ez gehiegi ez gutxiegi.\nArrazaren purutasunak, pedigriaren bidez ziurtatzen denak, ez luke endogamia inplikatu behar, arazo fisikorik edo txakurrarekiko desorekarik ez izateko.\nanimaliak arrazak maskotak pedigrí-eu perros-eu